MIRACLE — Eibar.ORG | Eibarko peoria\nHemen zaude: Hasiera / Blogak / Mispillibar / MIRACLE\nJon Etxabe 2021/09/26 09:25\nBISITAK. Atarikoa, Familia, M. Luisa, Apaizak, Laikoak,\n7 urteko ia era bateko isolamenduaren ondoren familiarekin, lagunekin, ezagunekin, jendearekin, bestelako ordura arteko ezezagunekin elkartzea, jende berria ezagutzea, lagun berriak egitea, hitz egitea, eztabaidatzea, iritzi ezberdinak, sarri kontrajarriak, alderatzea… ekarri zidan monasterioko urteak.\nEmozionalki barne astindua eragiten zidan urtetan ikusi gabeko familiako eta lagunekin elkartzea. Ume edo gaztetxo utzi nituen ezagunen edo ingurukoen seme-alabak, ia ezezagun zitzaizkidan, berrin-berri ezagutzea bezala zen, zirraragarria zitzaidan.\nBerriztutako giza harreman hauek izan ziren kartzela ondorengo monasterioko bisitek eskaini zidaten egoera berriko altxorrik eragileenetarikoak.\nEraginkorrak izan ziren bisitok politikoki nire burua egoerara egokitzeko.\nEz dut uste nire pertsonarekiko atxikimendua adierazten zutenik bisitok, soilik behintzat, nik uste presoendako errespetua eta miresmena zela bultzarazten zuena jendea Miracleraino etortzera: mitoa zen presoa, luzaroan izan den bezala, gaur egun ere askorentzat den bezala. Ez dakit egindako borrokak, ideologiak ala besterik gabe kartzelak berak sortzen duen presoarenganako begirunea: misterio kutsuak inguratzen du preso oro, kartzela bera ere. Presoekiko errespetuak, sarri miresmenak, bazuen eragina. Guzti horrek oratu zuen urte hartako Miraclera jende pilaren erromesaldia.\nZoologiko bateko animalia bitxia bezala nintzen ni zenbait bisitarientzat, baita monasterioko monjeentzat ere. Azken hauek denei aurkezten ninduten, denak agurtu behar nituen. Monasterioan zegoen ETAko preso bat nintzen. Bitxikeria bat segur aski askorentzat. Bazuen zerbait hain urrutira bisitan zetorrenak: euskal sena, edo nire apaizgintzaren kezka, edo apaiz-preso nahasketaren jakin-mina, sentiberatasuna, hurbiltasun afektiboa, egoera politikoa, ETAren mitoa...\nPaiesak zein monjeak harrituta zeuden bisitek nabarmentzen zuten herri solidaritatearekin. Elkartasun hura ez zela nire pertsonarekikoa, euskal arazoarekikoa baizik, esaten nien.\nKontraesan bat ere banintzen askorentzat: apaiz bat, kristau bat ere, erakunde armatu bateko kide, armatuta ibilia, epaiketa gogoangarri bateko partaide epaitua... Ohiz kanpoko egoera.\nEz dut erori nahi apaltasun faltsuan. Pertsonalki ere estimatzen ninduen jende batek. Ez nintzen alferrik gizon publikoa izan 10 urtez, bi parrokietako arduradun. Banituen estimatzen ninduten hainbat kide, asko estimatua ere banintzen batzuentzat.\nEz naiz ni oso berbatsua, baina iritziak trukatzeko plataforma bat izan ziren Miracleko bisitak. Egoera politikoez hitz egiten genuen, eguneratu nintzen herriko egoeraz, harreman zuzenen bidez. Erabat helduagoa atera nintzen monasterioko egonalditik.\nPena dut hitz egin genuenaz, iritzi trukaketa haietaz, gehiago idatzi ez izana, ez egunkarian ez bestelako ahaleginean. Ez nuen ezer zehatzik idazten, eguneroko zertzeladatxoak ezik, ez nuen astirik, agian ezta adorerik ere nekearen ondorioz. Bestalde, uste nuen hain bizi, hain min, intentsuki, bizi izanik, betirako inkatuta geratzen zirela bizipen eta sentipen haiek, nahiko zela zedarri batzuk jartzea, gutxieneko euskarri batzuk, bizipen horien baso jori horretako bidezidorrak berribiltzeko. Tamalez, edo halabeharrez, denborak lausotu edo leundu ditu, ohi duenez, egun haietako zertzelada asko edo gehienak.\nOpor egunetan -Aste Santua, uda, Gabonak- izan zen bisitarien uholdea. Batzuk zuzenean zetozen ni bisitatzera egun gutxi batzuetarako, egun bakarrerako ere zenbait, beste zenbaitek ni ikusi ahal izatea baliatzen zuten oporrak inguruko nonbaiten antolatzeko, baziren oporretara bidean desbideratzen zirenak une batez bederen ni agurtzeko.\nAsteburua baliatzen zuten askok: nirekin ordu batzuk pasa ondoren itzultzen ziren. Baziren arratsalde beranduan, gauean ere, etorri ohi zirenak, hainbat orduko bidaia egin eta gero, hurrengo egunean nirekin ordu batzuk soilik egin ahal izateko. Goiz joan ohi zen igandean bisitaria, bidaia luzea zen, hurrengo goizean lanera joan behar zen.\nEgonaldi luzeagoa egiten zuten opor, asteburu luze eta zubiez baliatzen zirenak.\nUrruti zegoen Miracle Euskal Herritik. Lleidatik bertatik ere. Urruti ez ezik bide estu, biratsu eta alpapatsua zen Lleidatik bertarainokoa. Adierazgarriagoak egiten ditu horrek zenbakiak:\n- 416 bisitari ezberdin izan nituen, batzuk bizpahiru eta gehiago aldiz etorri ziren.\n- Maiatzaren 22a: 12 pertsona etorri zitzaizkidan egun honetan bisitan!.\n- Abuztua 11: 7 izan ziren egun honetako bisitak.\n- Abuztuaren 12a: 20 !!! izan ziren egun horretako bisitan etorritako pertsonak.\n- Abuztuak 22: 13 izan dira gaur bisitak.\n- 3, 4, 5 eta gehiago bisitariko igandeak asko eta asko izan ziren.\n- Aste barruan etorri ohi zen Kataluniako jendea, bakarka, binaka, hirunaka…. Batzuk lagunak edo lagunen ezagunak edo nire berri izan eta ezagutu nahi nindutenak.\n- Pedro Zelaia eta bidaiari autobuskada. Hauek ez dituk kopuru osoan sartu.\n- Jose Kerido eta Pirinioetara zihoan autobuskada. Hauek ere ez ditut kopuruan sartu.\nAipatzekoa da: ibilbidea aldatu eta erabat luzatu zuten nirekin egotegatik. Agurtu beste ezer gutxi egin ahal izan genuen, baina, etorri egin ziren.\nBetikoak bakarrik gelditu gara.\nArnasa izaten zen sarri bisitarik gabeko eguna.\nAbuztua, 16. Goiz joan da laukotea. Ni neu bakarrik!, hilabetean lehenengoz. Gela garbitu, egunkari hau osatu, albisteak entzun, monasterioan bazkaldu…\nAhul eta nekatuta bukatzen nuen eguna sarri, bakarrik eta lasai egoteko irrikaz.\nBikotearekin ari nintzela, lan eta hitz, Justi, priorea, etorri zait beste hiru dauzkadala zain esanez. Eulogi agertu da, lana utzi dut eta monasteriora igo dugu biok.\nBisitak bisita, granjako lanarekin jarraitzen nuen, hitza bete nahi nuen.\nEtxea ikusi, paseatu...\nAtsegina zitzaien bisitariei monasterioa ezagutzea, beste zeregin handirik ere ez zegoenez... inguruak erakusten nizkien, zenbaitzuei baita monasterioko zatiren bat ere.\nAmarena izan nuen lehen bisita, lehen egunean bertan, jakinaz baninderamatela, Felix, apaiz-lagunak heldu nintzen egunean bertan ekarri zuen. Arratsalde beranduan heldu zen. Lehenengoz besarkatu ahal izan nuen zapi urte ondoren. Hunkigarria izan zen.\nEgonaldi luzea egin dut amarekin, bakarka. Feliserekin ere bai. Hainbat gai ukitu ditugu.\nEtxeko denak agertu zaizkit eguerdian, lehenengoz bederatzi urte ondoren bildu gara familia osoa.\nArgazkietatik soilik ezagutzen nituen iloba biak. Ez zuten bisitara sartzerik Zamoran. Funtzionarioekin geratzen omen ziren beraien bulegoan, eta ondo pasatzen omen zuten.\nElgoibarkoak eta Errenderiakoak.\nOporretan eta zubi luzeetan etorriko ziren, sarriago etorri zen ama, norbaitek ekartzen zuen, lanean baitzeuden etxeko beste denak.\nAbuztua, 16. Etxekoen zain nago. Afal aurretxoan etorri dira egun batzuk nirekin hemen egitera. Zeldetako etxebizitza alokatu dute hamabost egunerako. Etxea moldatu dugu, ondoren hotelean egin dugu afaria. Nahiko berandu heldu naiz monasteriora.\nGoiz joan naiz monasteriora.\nEtxekoekin egiten nituen jatordu gehienak beraien opor egunotan.\nElkarrekin egin dugu Gabon Zahar, hotelean, goizeko laurak artekoa izan da.\nBukaera eta hasera bikaina urteari.\nGau horretan ez nuen izan Gabon eguneko bakardade bizipenik.\nApirila. 3. Errenteriako senideak etorri zaizkit, Josebarekin. Oso ondo bilatu ditut eta bilatu naute. Egonaldi luzea elkarrekin. Kontu asko. Bihar etorriko dira berriro. Ardo eta gazta ona ekarri didate.\nSarri etorri ziren Errenteriako familia. Mirenen aldekoak alegia. Ez ditut aipatzen Jon eta Itziar ilobak: erabat aldatuta egon behar zuten, hauek ere argazkietatik ezagutzen nituen. Gazta ekarri ohi zidan Mirenek, Idiazabalgo gazta, aparta, monasterioan jaten genuen. Mirenek postu bat zuen merkatu plazan.\nErrenteriako familiarekin pasa dut goiza: hitz egin, etxea ikusi, argazkiak atera...\nEuskara batuari buruzko beraiekin eztabaidak ditut batez ere gogoan, era bat batuaren aurka zeuden, batez ere “h”aren aurka. Eztabaida sutsuak ziren. Gaia erabat politizatua zegoen. Jeltzale biziak ziren.\nAbenek bidali dizkit aldizkari mordo bat postaz.\nAma, osaba Patxo, Abene eta Roberto, izeba Karmen, Alexander, Andoni eta Mari Karmen, Jose Ramon, etorri dira.\nBazkal ondoren gaztigatu didate hemen direla Andoni-M.Karmen eta Ibon-Madalena. Hotelera joan natzaie kafea hartzera, bazkalondoren gurutzera joan gara, hitz eta hitz.\nAndoni, emaztea eta hiru semeak etorri dira.\nSentimendu ukitu berezia zuten bisita hauek. Harreman handia izan nuen beti Zaldibarkoekin. Ama zen bertakoa. Uda guztietan egiten nuen aldi luze bat amandriaren etxean, apaiztu nintzen arte.\nBeste osaba izebak\nIzeba Pepita, Osaba Franzizko eta Esther etorri dira.\nBereziak izan ziren Maria Luisarekin harremanak Miraclen. Bereziak izan ziren aurretiko harremanak ere. Berak sartu ninduen ETArekin harremanetan, ihes eginda ibili ginen batera, gordeleku batean banatu ginen bera exiliora ni ETAko liberatu bezala. Miraclen egin ginen nolabait bikote. Kontaketa askotan ageriko da baina hemen doaz berari buruz soilik diren zenbait pasarte.\nM. Luisak deitu dit: guardia zibilak direla-eta kezkaz dago bihar etortzeko, bere egoera ez baita oraindik zeharo legala, Fragak pasaportea izenpetu zion arren. Etorriko da nolanahi, bihar bertan eta hemen ikusiko dugu zer egin.\nMaiatzaren 3a. M. Luisa etorri da, gauean, berandu, hamarrak ondoren: hura poza, besarkadak eta musuak. Ez du oraindik legalizatu bere egoera Eibarren. Horregatik ez da zentzukoa hotelera joatea. Monasterioan gelditu da. Berandu zenez Justik monasterioko gela utzi dio gaur gaberako, biharko gaua sukaldeko geletan eginen du Kontxirekin. Baina nire gelan eta nire ohean egin dugu lo. Esperientzia itzela. Gau guztikoa bota dugu esna. Hitz eta pitz. Egunsentian egongela nagusira joan gara eguzkiaren irteera ikustera.\nOso luze joan zitzaidan esperoa. Lleidatik taxian etorri zen, haraino trenez.\nMonasterioko nagusiaren jarrera ere aipagarria izan zen: araudiak ez du uzten emakume batek klausuran lo egiterik, berez ezta oinak jartzerik ere, baina egoera berezia zen. Nortasuna duenak soilik hartzen du horrelako erabakia.\nGau berezia hura. Goizean M. Luisaren gelako ohea zimurtzera joan ginen, ibilitakoaren itxura ematera. Baina monjeek ez ote zuten zerbait igarri?. Agian...\nM. Luisa etorri da hamarrak aldean. Kontxitarekin gelditu da sukaldean. Justik zioen ez zuela merezi hotelean egotea garestia zela eta, sukalde inguruan leku asko zegoela, Kontxiri ere konpainia eginen ziola. Oso ondo zetorkion M. Luisari, gustura geratu zen.\nAukera zen bakoitzean etorriko zen urtean zehar. Ibilaldi luzeak egin genituen, ordu eder asko pasa genituen, bai monasterioko, bai hoteleko, bai inguruko beste denen oso lagun egin zen. Monasterioan eginen zuen lo sukalde inguruko geletan. Bazkaldu ere sarri Kontxirekin.\nM. Luisa eta biok geratu gara bakarrik monasterioan, Mateu Kontxirekin joan da Manresara, Benet gorra denez ez du ezer entzuten... beraz, neu, presoa!!! nago etxezain.\nTabernako Joanekin egin dugu tope: bere etxea eskaini dio M. Luisari.\nOrdu-bata arterako ibilaldia.\nGaueko ibilaldia egiten genuen sarri biok telebista ondoren.\nFelix telefonoz. Bolo-bolo omen dabil hainbat kontu Eibartik: Maria Luisarekin ezkontzeko naizela, komunista naizela, LCRko kide naizela... baita ere esan dit erakundea ni kapitalizatu nahian dabilela... Badabil norbait azpilanean!.\nEz ziren harritzekoak esamesok.\nJazinto Argaia Gizpukoako gotzaina, Setien gotzaina, Aita Mauro Lazkaoko abata, Joxe, Xanpru, Bereikua, Azpeitia, Jose Juan, Antonio Beitia, D. Jesus, Eguren, Luismi, Belloso, Keleo, D. Pedro Arratekoa, Periko Zelaia bere erromesekin, Aldaregia, Pio, Manzi, Zapirain, Aldasoro, José Albisu, Kornelio, Martin Beltz, Salegi, Juan Jose Garmendia, Ansuategi, Felix, Aginaga, Carlos, Labaka, Otamendi, Elus, Alberdi, Joxe Txiki, Balentin Zamora, Eguren Jose Mari, Belloso, Sabino Aranburu, Arregi, Joxe, Lazkaoko monje bat, Jose Mari Landa, Luis Urbieta,\n46 apaiz Gipuzkoatik.\nBada aldea apaizengatik laikoetara; mintzakide erosoagoak dira laikoak, gaiez, berezkotasunez, zehaztasunez, argitasunez.\nJazinto etorri da. Betikoa. Ordaindu du hiru hilabetekoa. Gureari berak idatziko zion “dokumentoa”: betiko biguna. Nire zirikadei ihes egin die. Ordubete bakarrik egon da. Dirua, apaiz dirua edo amari ematen zaiona aitatu dit, baita Azitainera ni joatea ere.\nJazinto, On Jazinto Argaia zen, Donostiako gotzaina. Izenaz soilik aitatzen genuen gure artean kartzelan, horren oihartzuna da egunkarian izena soilik jartzea. Gogoan dut bisita hura, nire hainbat kontraesan agirian jarri zitzaizkidalako eta utzi zidan deserosotasunagatik. Ez nekien gotzaindegiak ezer ordaintzen zuenik ni komentuan egoteagatik, uste nuen Gobernuaren zeregina zela, eta segur aski Gobernuak ere ordaintzen zuen, baina guti. Ez nekien amari dirurik pasatzen zienik. Bestalde nire buruan ez zegoen apaiz jarraitzerik baina Obispoak nirekin kontatzen zuela itxura egiten zidan. Ez dakit zer esan nion baina Azitainera ez nindoala eta apaiz jarraitzeko asmorik ez nuela esan niola dudarik ez dut egiten. Guzti horretaz ez zuela hitz egin nahi ere gogoan dut. Orokorkeriez ibili ginen. Nire zirikadak kartzelari, eta nire egoerari buruzkoak ziren. “Dokumentu” horrenik ez dut ezer gogoan. “Betikoa” diodanean beti oso azaletik ibiltzen zelako da, ez zuen nahi izaten zuzen gai korapilatsuez hitz egitea. “Kontrabandista” deitzen zioten, izan ere muga inguruko herri batekoa zen, Etxalar-ekoa edo, baina batez ere zeharbideetatik ibili ohi zelako, arazoei zuzen eta sendo heldu gabe. Bihozbera zen, estimatzen ninduen, baita neuk ere bera, baina zaila zen harreman ganorazkorik berarekin edukitzea. Harritu ninduen etorri eta ordubetera bazihoala esaten hasi zenean, ezustekoa hartu nuen, gutxienez ordu batzuk elkarrekin pasako genituela uste bainuen behin haraino joan ezkero eta zer aztertu asko genuelako. Cartagenako moldaezinen kartzelan ere hori bera egin zidan: haraino joan, bisita soila egitera haraino etorri eta ez dut uste ordu erdirik ere egin zuenik: nire ustez apaizek bultza eginda, edo apaizei egon zela esateagatik etortzen zen. Arrateko festa egunean ikusi nuen gerora, pasioan zebilen beste apaiz batzuekin Arrateko zelai inguruan. Joan nintzaion agurtzera, gogoratzen naiz esan zuela “honek maite nau”.\nAita Mauro etorri da, tabernara etorri zait.\nLazkaoko beneditarren Abata zen Aita Mauro, oso ezaguna. Egon zela, elkarrekin egon ginela... gogoan dut baina zertzelada nabarmenik ez. Tabernari eta telefonari lanetan nengoen egun horretan Joanen ordez. Nire ustez bera izan zen ahalbideratu zuena ni Miraclera ekartzea. Ez nuen eduki berarekin patxadan eta ganoraz egoteko abagunerik.\nSetien gotzaina ere etorri zitzaidala bisitan, besterik ez dut gogoan.\nJose Juan, Antonio Beitia eta D. Jesus. Bazkal ondoren. Oso azaletik izan da gure elkarrizketa: artega, urduri, nago.\nEibarko apaiz lagunak ziren. Lagun mina nuen Jose Juan, elkarrekin konfesatzen ginen, elkarri kontatzen genizkion beste inori kontatzen ez genizkienak. Antonio ere kurtso-laguna nuen, mina hau ere. D. Jesus seminarioko irakaslea izandakoa lehen urteetan, ez nuen harreman berezirik berarekin. Gogoan dut nahi nuela hitz egin nire bilakaera, erabaki eta arazoez baina ihes egiten zioten ildo horri. Lagun bezala egon ginen elkarrekin, besterik gabe. Nik beste zerbait gehiago nahi nuen. Gero ere sentipen berdina izan dut, Miracleko bera gertatu zait Eibarren elkar tope egin dugunean.\nApaizekin egon naiz goizerditik aurrera; gai interesgarriak erabili ditugu: euskal arazoa, arazo nazionala, arazo soziala, apaizen jokabidea...\nJoxeren galdera bat gogoratzen dut: ia bateragarriak iruditzen zitzaizkidan marxismoa eta fedea, zenbait puntutan behintzat. Nik elkartezinak uste nituen, orain ere bai, kontrajarriak direlako errotik, baina baten zein bestearen zenbait ekintza eta metodologia erabilgarriak izan daitezkeela bestearentzat uste dut. Helburu zehatz batzuetan elkar daitezke baina errotikako planeamendu eta ideologian ez. Batak mundutik kanpoko izaki bat du ardatz eta eragile, besteak mundua eta gizartea bera.\nZenbait apaizekin banuen gogoa nire jokabide politikoari eta uneko jarrerari buruz hitz egin eta eztabaidatzeko. Ez zen posible izan, desbideratu egiten zuten gaia, ez dakit zergatik, agian uste zutelako ez zela abagune egokia bisita egun bat, elkarrekin egotea zela zeregin nagusia, katramilatsua zelako gaia, aurka eginen niela beldurrez…\nBazkal ondoren xanpaina eta purua erabili ditugu: gai interesgarriak ere bai.\nApaiz asko, hurkoak izan nituenak batez ere, apaiz garaian horrela egiten genuelako, apaizak duen fama zati batean egia delako… nasaiagoak ziren afari-bazkarietan janari, edari eta gainerakoekin bisitari laikoak baino.\nEguren, Luismi, Jose Luis eta Keleo. Gutunak, panfletoak eta argazkiak ekarri dizkidate. Bapo eman dugu eguna: jan, edan, kontu ugari aipatu... Kotxea ere gidatu dut!!!: eroso moldatu naiz.\nApaiz-lagunak, beti izan genuen lagun-giroa.\nGai interesgarriak jorratu ditugu. Jose Luis eta Luismi oso langile eta giza arazoetan txertatuak agertu dira!!!. Zalantzak ditut nik. Fedearekin eta kristautasunarekin erabat arduratuta daude biak: orain 8 urte bezala. Baina egoera erabat aldatu da, jarrerak ere aldatu beharko lirateke, hein berean.\nZinera joan nahi zuten, goiz alde egin dute Solsonara. Hemen orain arte zinerako hori egin duten bakarrak. Nik uste kriston bizimodua daramatela. Ez dago zereginik apaiz munduan. Fedea logarri agertu zait, lo eragile eta lanerako lotura edo oztopoa. Hor konpon.\nNi bigunegi egon naiz beraiekin, nahiz gai asko garbi bota eta azaldu.\nEz nuen sentipen eta iritzi baikorrik atera bisitatik: beraien jarreragatik eta neurearengatik. Epelgarria zela fedea izan zen atera nuen ondorioa. Ni neu ere hertsiegia, teorikoegia, panfleto-keriatik hurbilekoa nintzen. Agian erretxindua ere banengoen, nire egoera bitxi eta ezohizko hartan.\nAtzoko bisita hausnartzen egun osoan: gero eta garbiago ikusten dut.\nBa da orri artean hurrengo egunean idatzi nuen gutun bat, ez dakit bidali nien, hala nire hausnarketa soila izan zen.. Hala dio:\nZuek alde egin ondoren, goibel samar ere bai, baina batez ere kezkati edo pentsakor geratu naiz, zuekin eta beste apaiz batzuekin erabili ditudan gaiak, pentsaera eta jokabideak aztertuz.\nLehenengoz eta hasteko esaten dizuet oso ondo pasatu dudala zuekin, gustura egon naizela eta pozik ikusi zaituztela. Baita interesgarriak diren gaiez hitz egin ahal izan dugula lehenengo unetik. Hau ez da posible bisita denekin, zoritxarrez.\nNire iritzi eta sentipena da gaurko gure arteko eztabaida eta azalpenak duela zortzi urte generabilkien maila berekoak izan direla. Konpromisoa, fedea, eliza, lana... herriaren egoera eta errealitatea ezer aldatu ez balitz bezala. Laiko gehienekin ez zait horrelakorik gertatu. Kezkati bai bazaudete, baina duela zortzi urte ginen antzera. Pauso bat eman behar dela esanaz baina noiz nola edo nora jakin nahiaz oraindik, aurrerapausorik gabe. Laiko batzuk ere aurkitu ditut horrela, gehienak ordea eliza edo fede girokoak, fede kezkarekin dabiltzanak. Datu konkretua, aztertu beharrekoa da, ez teoria mailan soilik, posibilitate mailan baizik, errealitate mailan. Eztena ala frenoa da fedea erantzukizun mailan, orokorki hartuta. Aurrera pausoak eman dituenak aipatzean, nik “a pesar de” eman ditudala esaten nizuenean ezezkoan jarri zinaten. Utz dezagun teoria eta salbuespen bakanak. Salbuespenak araua egiaztatzen duela esaten genuen Seminarioko ikasketetan. Praktikan zer?. Orokorrean. Bakoitzak bereari begiratuta. Esan zenidaten sakonean apaiz izan nintzen urteei esker egin nuela nik aurrera, ni konturatu ez arren. Bizipenez eta kontzienteki ez, nire ustez, “apesar de” baizik. Areago, argudioa alderantziz jarriz, hipotesia eginez, agian apaiz izan ez banintz, laikoa, txikitatik tailer batetako zapalkuntza eta bizitza atera beharraren premiaz, “biharra” Luisek zion bezala, gaur agian egun erradikalagoa, finkatuagoa, eta borrokalariagoa izango nintzela, apaiz heziketak eman digun biguntasun eta zalantzarako joerarik gabe: praktikan, jokabidean, nahiz iritziak ehuntzean, teorizazioan, eta hitz aberastasunean hain hornitua ez nintzen egongo. Beraz, bakoitzak berea eta ezagutzen dituen kasu konkretuak aztertu behar ditu. Nire esperientziatik at, beste askorengan nik niri gertatu zaidana bera ikusi dut. “Apesar de” kasurik onenean. Konkretuki erantzutean, edo aztertzean, errealista, inpartzial, erantzun zintzo baten zale izan behar dugu, ikusmira partzialetik begiratzeko tentazioa gaindituz, bakoitzak bere jokabidea zuritzeko duen arriskua saihestuz, teoria kutsuz erantzuteko arriskua baitugu. Egin ahal izango ditugu teoria jator eta interesgarriak, baina geure jokabideak aldatzen ez ditugun bitartean ez dugu eginen ahal teoria sinesgarririk, antzuak baizik, onenean teoria horiek ez dira errealitate bilakatuko, gu geu aldatzen ez garen bitartean.\nHonek erabili genuen beste gai batera narama:\nLuismik zioen tailerrean lanean jartzea pauso bat atzera ematea dela. Bai eta ez. Konpromisoa eta borroka-bidea izan behar du lanean jartzea. Jakina. Benetan borroka batean sartuta egonez gero, erantzukizun serio batekin bizi bagara... ez dut ikusten lanean jartzeko beharrik, baina zenbat apaizek dute bizitza konprometitu hori?. Zenbat apaiz daude benetan konprometituta?. Benetan bizimodu gogorra daramazue duzuen lana eta konpromisoagatik?. Ba al dakigu apaizok lanetik bizitzea zer den?. Ez egun batean, egun mordo batean soilik, normalki baizik. Ba al dakigu lanak nekatuta egotea zer den?. Agian esnatuegingo ginateke lantegi batean, eta borroka-lan serio bat hasiko genuke, gure izaera gogortuko genuke eta benetako borroka bidea ikasiko. Apaiz askorentzat, gehiengoentzat esango nuke, beharrezkoa deritzot gaur lan egin beharrean aurkitu beharra edo behar horretan norbere egoera jartzea. Lana zer den, lan mundua eta lanaren gogortasuna ezagutzeko. Badakigula esaten dugu. Kanpotik ez dago inola ere hori zer den jakiterik. Lanean hastea ez litzateke pauso bat atzera izango. edo bestela benetan lan egingo genuke apaiz erantzukizunean. Aukera berehala hartu beharra dago. Bestela laurogei urterekin ere lanean hasi edo ez eztabaidatzen egongo gara eta.\nKotxea, lanerako tresna. Hala izan dadila, lanerako. Zalantza asko dut horrela den. Ezin dugu engainatu geure burua arrazoi teoriko batzuekin.\nOso arraroa egin zitzaidan zinera joateagatik bi ordu gehiago nirekin ez egon izana. Oso interesgarria zegoen une hartan solasaldia. Jose Luis eta Luismi ziren batez ere zinerako gogoa agertu zutenak. Donostiara futbolera joateko astia hartzen duzue, eta zinerako ez?. Gaur zenuten zinerako premia?. Aurrez esandako hainbat gauza erori zitzaidan une horretan. Sikiera egia esan zenuten, zinera joan nahi zenutela, ez da guti. Baina ziur nago erakunde bateko militanteek ez zutela hori egingo, horrelako egoera batean. Burges txiki batzuk gara, nahiz guk ukatu nahi.\nBadut galdera konkretu bat egiteko: zenbatek irabazten dute 16 mila pezeta, batez ere bakarrik bizi direnek?. Gastatzen ote jendeak guk haina?. Guk bezain erraz irabazten ote? Honetaz ere ezin dugu geure burua engainatu. Oso erraza da geure buruak justifikatzea.\nPCkoa banintz, zuek animatzen saiatuko nintzateke. Baina ezin dut. Uste dudana azaldu behar dut.\nEta ez dut uste ezer ez duzuenik egiten, edo guti, edo... Ez. Uste dudana da pauso bat gehiago eman beharrean aurkitzen zaretela, eta emateko beldurrez zaudetela. Dakizuelako joan dela zuen gaurko aurre-pausorako aukera eta aurrerantzean okerrago aurkituko zaretela, zailago izanen zaizuela.\nDudak ditut bilerak, kristau bilerak, benetan, praktikan, errealitatean, hainbesterainoko, diozuen adinako, konpromiso-bide diren, kezkabide eta ezten.\nPSUC-eko apaiz bat mitin batean egon dela kristau marxistak aitatuz: nire ustez kristautasuna eta marxista hitz kontraesankorrak dira. Baina tira. Asko da horrelako apaiz bat ikustea.\n“Cristianos para el socialismo” ere aitatu zenuten: Felisek aitatzen dit herria eta klase aukera. Edo apaizok zuzentzen genituen bilerak asko aldatu dira edo partidu politikoak asko epeldu. Nire garaian ez ezik, orain bertan badago aldea apaiz batengandik militante politiko batera. Dudak ditut horrelako benetako aukera, zuen bizitza aldatuko duen aukera, egin ote duzuen: horrelako aukerak bizitza, biziera, jokabidea, harremanak, dena aldatu behar dizkit, eta aldatzen dizkik, zeharo aldatu ere.\nGarbi dago apaizon bisitak erabat astindu ninduela. Eragin egin zidan bisitak, eman pausoak ere kezkatzen ninduten nonbait. Ez dakit bidali nien. Pentsarazi egin dit gutunak, nire hainbat kontraesan erakutsiz.\nPeriko Zelaia agertu da bere erromesekin: eibartar jende xehe jatorra. Elkar agurtu gara, meza eman du taldearentzat Santutegian, ni ez naiz agertu ere egin. Laster joan dira.\nUste dut elkarrekin meza emateko ametsa zekarrela Perikok. Nik gertatu nizkion meza-jantziak, beharrezko denak, aldarea… baina mezara atera zenean alde egin nuen, meza ondoren arte. Garbi utzi nahi nuen ez nintzela apaiz. Bere lilura kamustu nuelakoan nago, baina etxeratu ondoren behin ere ez zidan aipatu, sarri ikusi ginen arren; adeitsu ikusi ginen beti elkar.\nD. Pedro, Arratekoa. Bazkal ondoren etorri zait, bi legatz ekarri dizkit opari bezala. Ekarri duen lagunari ez dio esan ni hemen nagoenik.\nBisita eta oparia, ez ziren konplitzeagatik, estimatzen ninduelako baizik, nirekin egon nahi zuen, nahiko harreman estua eduki baikenuen elkarrekin zenbait gaietan. Ikusi ninduen, eta joan zen. Berehala. Ez nuen laguna ikusi ere egin. Horrelakoa zen Don Pedro.\nJulen Katzada, Alberto agebika, Josu, Patxi, Arrate, Imanol, Amiano, Mikel Larrauri, Jabier Ozerin, Zakarias, Juan Luis, Martin Orbe, Txomin Artetxe, Mikel, Bizkaiko bi apaiz.\n15 apaiz Bizkaitik, kartzelari lotutakoak gehienak.\nJulen agertu da afaltzen geundela!!!. Libre utzi dute!!!. Amnistiarekin atera da eta bere lehen zeregina niregana etortzea izan da. Anton koinatua eta Doroteo iloba datoz berarekin. Pozarren. Jaialdi itzela egin dugu gauean, abestu, dantza... giro aparta sortu da.\nIzugarrizko ezustea izan zen. Elkarrekin afaldu genuen. Batetik eta bestetik bisitaz etorritako lagun ezberdinen koadrila handia ginen, 20 bat gutxienez.\nBi apaiz Gasteizekoak.\n3 apaiz nafar, jatorrak.\nApaiz talde bat etorri zait bisitan, Solsona ingurukoak. Solsonako bi apaiz. Inguko apaiz bat.\nInguruko bi apaiz. Solsonako Bikarioa. “Stella Maris” elkarteko kaperaua. Tarrasako apaiz bat. Behin-behineko askatasunean dagoen apaiz katalan bat. Solsonako bi apaiz. 3 apaiz ingurukoak.\nKartzelakidea, jesuita, Madrilen bizi zena.\nMaite, Dina, Fidel, Aitor, Maite eta lagun bat, Dolo, Bizente, Marga, Nieves, Maritxu, Fidel, Josetxo, Andres, Maribel bere senarrarekin, Mertxe, Angel, Maite, Felix Izkua bi ilobekin, Ilordoko hamarreko koadrila, Kandi, Geronima eta beste bat, Martzelino, Pedro Izkua, Petra eta alaba bat, Jose Ramon Ilordokoa, Karmelo, Patxi eta Karmeloren anaia, Aitor, Azitaingo gazte bat, emaztearekin, Azitaingo Narbaiza bertsolaria eta koinata.\nIsa, Olga, Begoña Agirre bere izeba Juli eta honen bi lagun, Markiña, Pedro Mari, M. Karmen, Lino, Linoren anaia, Iñaki Maiora, Iñaki, Rosi, M. Karmen Arzuaga, Mendikute emaztearekin, Arroita-Arrate eta bi seme-alabak, Jose Angel Agirre eta familia: 6 denera, Alberto Olabe, Jose Juan, Mari Petra, Jose Juanen arreba eta honen senarra, Klari, Mila, Arantxa, Jose Querido-Jose Luis Errenteriakoa eta autobuskada, Rosa.\nMari Tere Barrene, Donato, Arantxa, Esteban, Begoña, honen mutil-laguna, Maite: Pilarren alaba, Juanito Artajalei familiarekin, Matilde, Isabel, Arantxa eta M. Jose bi apaiz katalanekin, Begoña: Martin zenaren alaba, Felix Kontzeziokoa eta Manolita, Mari Trini eta gizona, Domingo Artajalei, Benita, Trini, M. Angeles, Mati, Triniren senarra, Katalin, eta Josu.\nHunkigarriak ziren altzolatarren bisitak, etxepekoak, txikia nintzanetik ezagunak batzuk, jada neska eta mutik eginak ezagutu ere egin ez nituen egin koskor utzi nituen zenbait.\nEzagunak - Lagunak\nPedro Karkizagokoa familiarekin, Kontxi Ciaran senarrarekin eta beste senar-emazte bat, Lleidan bizi den Elgoibarko emakumea bi lagunekin, Anton Julenen koinatua eta Doroteo iloba, Zaharra, Gurutze eta Bea bi lagunekin, “Katalan” bi lagunekin, Miren, Mikel, Ainhara eta Irati, Errenteriako Jose Mariren albokoak, emakume, Periko, Txaro eta Zarata, Pako, Karmen eta honen gizona, mutil bat euskalduna Mikelen lankidea, Arregi senar-emazte bikote batekin, Izeba Benita eta M. Karmen, Lekeitioko Seijo (?) senar-emazte bikote batekin, Jose Mari Garaikoa, M. Luisa, M. Isabel eta hauen senarrak, Juan Luis Bizkarra, emaztea eta neska bat beraien laguna, Apata eta Xabier, Felipe, Juan Angel, Luisita eta Gaztelu, Jose An, Rosa Mari eta bikote bat, Mari Ugartekoa eta senarra lagun batzuekin, Iñaki Ormazabal, Ziluaga emaztearekin, lau durangar, Mikel, Alberto, Libe, tia Maria, Seinoritia: Bego, Karmen: Lopategiren arreba, eta izeba Mariaren ahizpa, Xabier Apraiz emaztearekin, Felix Yudego, alaba eta Izkuako iloba, Atxaga eta bere emaztea, Jose Mariren Errenteriako senar emazteak hiru semerekin, Txomin, M. Angeles eta hiru seme-alaba, Rusoa eta Loyola, Justiren medikoaren laguna, Bizente gailegoa eta Angel bere laguna, Juanito Dorronsoro, emaztegaia eta senar-emazte bikote bat, Errenteriako Iriki (?), emaztea 2 neskatilarekin, Angel Bizkarra, emaztea eta bikote ezkondu bat, Aranburu eta mutil bat, Plaentziar bat, Juan Angel eta lagun bat, Erakundeko bikote bat, giputz gazte bat, “Drapaide”aren semearekin, Maria Rosa Ondarroakoa beste bost lagunekin, Maringo Migel Angel eta bi gazte, Markinar bat bere lagunarekin,\nAbuztuak 13: 12 izan dira gaurko bisitariak.\nHamarretan ur-ponpara jaitsi naiz Pedro, Txaro eta Marirengana. Han egon gara laukotea kontu-kontari bazkal ordura arte. Aperitibo bat hartu dugu bazkaltzera aurretik. Beraiek Andorrara joan dira.\nIlunabarrean etorri da Andorratik hirukotea. Justirekin egon dira. Ni beraiekin joan naiz kanpin-dendara, beraiekin afaldu dut, denda barruan egon gara kontu-kontari goizeko ordu-biak arte whiskya edanez. Itzel. Gai asko ukitu dugu. Kotxez eraman naute monasterioraino. Herri, lagun edo askatasun minez, malenkoniaz, sartu naiz goizaldera etxean.\nDendarekin zetozen. Monasterio inguru guztian ez zegoen iturririk eta nahiz urruti eta leku aldrebes samarra izan ur-bonba zegoen tokira eraman nituen.\nZaharra etorri da bazkari denboran: oso jator dago.\nZaharra goitizenarekin ezagutzen genuen Zamoran. Bizkaikoen oso laguna zen. Kartzelan zegoen bera ere. Kartzelatik atera zenean zuzenean ni ikustera etortzea izan zen lehen gauza. Tarteka ikusi gara elkar harrezkero, beti adeitsu.\nHotel Nou-era joan gara afaltzera, aurretik Hotel Boixan afaldu nahi izan dugu baina ez dugu aurkitu. Jende asko zegoen, itxoin egin behar izan dugu gure satoari tragoak eginez, afaldu dugu noizbait. Etxeratzean Jumilla ardo botila bat edan dugu eta sabaira jo dugu lotara.\nJulen Solsonara joan da lotara, besteok lastategira.\nKoadrila handia ginen, 20 bat. Hotelean ez zegoen lekurik eta ez zuen merezi koadrila osoa Solsonara abiatzerik. Beraz lastategira eraman nituen lotara, Maria Luisa eta ni ere beraiekin ginen. Goizean Coloma agertu zen haserre lastategian, baina ni ikustean baretu zen, nire lagunak baziren ez zegoela arazorik. Kanpoko jendea monasterioko jabegoan lotara sartuko zitzaion kezkaz zebilen.\n“Katalan” etorri zait beste bi lagunekin. Hemen gelditu da. Hitz asko egin dugu, elkarrizketa bat ere egin dit.\nGogoan dut bisita hura. Segur aski elkarrizketa egitera etorri zen, bere zeregina betetzera. Katalan hau Patxo izenaz egin zen gero ezagun. LCRkoa zen orduan, hitz-jario handikoa. Eragin handia zuen erakundean. Gordeta dut oraindik apalen batean elkarrizketa, BERRIAK aldizkarian egiten zuen lan. Erakundea utzi zuen, El Mundon goi arduretan egon zen, ondoren El Pais-en.\nCastelaoren “Cousas da vida” marrazki liburua oparitu zidan Bizentek.\nMila Emaldi Txikikoa: kartzelan egon da, izugarriak hartuta; fidantza ordaindu ondoren atera da, Gasteizen omen zen, baina orain ez: pozten naiz horrela konprometituta ikusteaz, erre egin ote?. M. Isabel: Garaikoan mutil bat gorde zuten bi urtez, gaur egun M. Isabelen senarra da. Maringo beste mila kontu konta dizkit Mirenek: denek galdetzen omen dute ni nola ote.\nMaringoen bisitaren ondorengo gogoetak.\nMila erre egin ote zen beldurra: nik neuk nekien eta dakit zer den txakurren eskuetan egotea, inguruko presioa, erretzeko arriskua, beldurrak kikiltzekoa alegia. Elias bere anaiarekin egon nintzen ondoren ez dakit non eta noiz: oso kritiko zegoen, erabili egiten genituela gazteak eta abar salatzen zidan. Erabilpen salaketa hori gaztea gutxiestea dela pentsa izan dut beti, gaur egun ere. Hori bera da sarri atxilotutakoen guraso eta ingurukoen iritzia, borroka bide latza hartzen duenean gazte batek, armena edo ez: ia beti, gazteak badaki non eta zergatik sartzen den, herri arazoetan eskua sartzen duenean, edozein borroka mota hartzen duenean. Gehiago erabiltzen gaituzte erabiltzen ditugula salatzen gaituztenak. Mila behin ikusi dut ondoren, agian birritan, baina ez dut aukerarik izan gai hauetaz hitz egiteko; benetan gustura arituko nintzakeela.\nBisitak ez ziren izan familiako, lagun eta herrikoenak soilik, Inguruko eta Kataluniako askoren bisitak, laiko zein apaizenak izan nituen. Montserrateko monjeenak ere. Tipo berezia nintzen izan nonbait, ezagutu nahia zegoen, kuriositatea, batzuen hitz egin nahia ere. ETAko apaiza monastegian!.\nBizkaitarrak, Zumarragako neska bat eta andre gazte bat bere izebarekin, Arregi eta Etxezarreta apaizen arreba, Foruako Mojatxo bat, Foruakoa, Katalunian bizi den Bizkaiko emakume bat, dendarekin dagoen bizkaitar bikotea, lekeitiar bat, azpeitiar bat eta katalan bat, Madrileko kazetari bat,\nOlianako Eibartar medikua eta apaiza, Gloria, Montse, Andreu Vila lagun batekin, Gorka Knör-en anaia, ezkon bikote gazte bat, Tarragonako moja Eibartarra, Eduardo, Andreu eta beraien lagun bat, Txinan egondako neska bat lagun batzuekin, bikote bat, Solsonako moja, apaiz eta talde zabala, hiru moja eta neska bat, Eduardo eta emaztea, albaitaria, Katalunian bizi den Bizkaiko emakume bat apaiz baten arreba, berarekin Tarrasako apaiz eta moja bat, emakume bat, inguruko bi, bi Hermanita eta senar-emazte bikotea, Begoñaren izeba Juli eta honen bi lagun, bi neska, bi moja: Montserrat Eibarren Hermanitetako Nagusia izandakoa bat, LCRko bi gazte katalan, bi neska, Abadesa, Gurutze, Bea, Juanita eta laugarrena, goiz erdian Gurutze, Bea, Isabel, Esmeralda, eta Oriol, Katalunian irakasle dagoen zarauztar bat, Izeba Felisa moja Segurako moja batekin, Montserrat, Mikelen lehengusina Miren semearekin, bilbotar bat, Erakundeko bikote bat, Erakundeko gazte bat, bi ??, Erakunde kide bat bi lagunekin, Erakundeko katalan bat goizean goiz, bikote bat etorri omen da goizean, Basellako bi neska beraien mutilekin, neska bat ume batekin, Asumpta bere umearekin, Maite eta mutil bat, Manresako 13 ikasle, Tarragonako Montse, Erakundeko bikote bat, Bartzelonako neska-mutil bikotea.\nGurutze eta Beatriz bere laguna etorri dira arratsalde erdian. Hotelera joan naiz kafea hartzera. Gaueko hamabiak arte egon naiz beraiekin, paseatuz, logelan, egongelan, purua erre, edan... kontu-kontari batez ere.\nEzustekoa izan dut arratsaldez: Gurutze eta Bea bi lagunekin. Arratsalde atsegina izan da, hitz egin dugu, monasterioan ere egon gara... Salvera ere joan gara elizara: goiz joatekotan ziren baina erakargarria egiten zitzaien Salvea. Han egon gara, baita gogoz abestu ere denok Salve Regina, aspaldiko garaiak gogoratuz. Ondoren afaltzera geratzea erabaki dute. Botila bana ardo edan dugu, politxo jarri gara denok. Parranda giro berezia sortu zaigu, abestu dugu, barre ugari egin dugu, mila kontu esan... Gurutzek bihar epaiketa bat duelako hamabietan egin dute alde: laztan beroak eman dizkiogu denok elkarri agurtzean. Oso elkarmin geunden denok.\nBurgosko epaiketetan izan genuen abokatuetako bat zen Gurutze. Lagunetako bat Eugiko nafarra, erizaina. Abentura bat zen beraien bisita bakoitza. Elizan harmoniuma ere jo zuen Gurutzek, exboto edo oroigarri baten apeta hartu zuen, estola more batena ere… bisita oso biziak izan ohi ziren hauenak. Astegunez etortzen ziren, denbora eta patxada eduki izan genuen.\nElkarrizketa aberatsak, afaloste zoragarriak, ibilaldi gozoak, pertsonengandik hur sentitzea… Gizartera ekarri ninduten bisitek.


Artikulu zientifikoa - Reduction Of Oil And Gas Consumption In Grinding Technology Using High Pour-Point Lubricants - Ideko\nGaur egun, ahalegin handia egiten ari da mekanizazio eragiketetan kontsumitzen den lubrifikatzailea nola murriztu ikertzen (eta, ahal bada, kontsumoa erabat kentzeko). Torneaketa, fresaketa eta zulaketa teknologietan aurrerapen zientifiko eta industrialak aurkitu daitezke, baina aurrerapen horiek gutxi dira oraindik ere artezketa lanetan erabili ohi diren fluidoen murrizketari lotuta. Prozesu urratzaileek bero asko sortarazten dute marruskaduraren ondorioz; hori dela eta, hoztea/lubrifikazioa lan kritikoak dira eragiketa horietan. Ahalik eta lubrifikatzaile gutxien erabiltzean oinarritzen den artezketa teknologia da (MCG, Minimum Coolant Grinding) eremu honetan berriki egin den aurrerapena. Halere, prozesuaren aplikazio ekonomikoak eta ekologikoak gas eta petrolio kontsumoa ahalik eta txikiena izatea eskatzen du.\nDokumentu honetan aurkeztutako hipotesia da MCG prozesuaren aplikazio industriala eraginkorra izan dadin beharrezkoa den lubrifikatzaile kantitatea fluidotasun handiagoko lubrifikatzaileak erabiliz murriztu daitekeela neurri handian.\nKontuan izanda tribo-ekintza efektiboa koipe geruza mehe batek baino ez duela eragiten eta hori dela MCG prozesuan inplikatutako fenomenoen arrazoia, koipe kantitatea nabarmen murriztu daiteke izozte efektiboa lortzen bada. Asmo horretarako bereziki diseinatutako bi fluidoren errendimendua aztertu zen. Esperimentuen emaitzek erakusten dutenez, petrolio eta gas kantitate oso txikiekin ere (3 ml / min eta 0,2 kg / min) MCG prozesuak hozte konbentzionalak baino emaitza hobeak ditu artezte energi bereziari eta gurpilaren higadurari dagokienez.\nHondar tentsioei dagokienez, berriz, emaitzek erakusten dute baldintza industrialetan hozte konbentzionalaren bitartez sortzen direnen antzeko izaera eta magnitudea dutela.


35/02 eta 26/11 epaiketen kontra manifestazioa deitu dute Arrasaten eguenerako - Arrasate - Goiena.eus\n35/02 eta 26/11 epaiketen kontra manifestazioa deitu dute Arrasaten eguenerako\nGoiatz Arana 2013-10-16 11:12\n"Epaiketok argi erakusten dute Auzitegi Nazionalean ez dagoela justiziarik, legalitatea eta justizia ez datozela beti bat; jarduera zibil eta politikoak epaitzen dituela auzitegi honek eta, frogarik izan gabe ere, urte luzerako espetxera zaitzaketela", deitzaileen esanetan. Konponbide garaia dela aldarrikatu dute eta herritarrei dei egin diete eguenean, 19:30ean, Seberotik aterako den manifestazioan parte hartzera.\n"Konponbide garaia da. Jendartea nazkatuta dago horrenbeste errepresiorekin. Epaiketekin bukatzeko eta espetxeak husteko garaia da. Orain beste fase batean gaude, bi urte joan dira Aieteko Adierazpenetik eta ETAren erabakitik, Euskal Herrian oso zabaldua dago konponbide integralaren beharra... eta orain juxtu aktibatzen dituzte epaiketa hauek", diote antolatzaileek. Eta "estatu espainiarrak une honetan halako epaiketa politikoak abiatzea" ez da kasualitatea, euren esanetan: "Euskal Herrian bizi den gatazka politikoaren konponbidea oztopatzeko erabiltzen ditu, besteak beste, epaiketa hauek. Hauen bidez, gatazkaren ondorioei zein arrazoiei konponbidea emango dien irtenbide integrala eragotzi, edo gutxienez, atzeratu nahi du. Eta horrela, irmotasun irudi bat ematen die PPren barnean lerrokatzen diren bakearen kontrako sektorerik atzerakoienei".\nEz da hori, ordea, Euskal Herrian bizi den giroa, euren iritziz: "Ezker abertzaleak azken urteotan emandako urrats ausartek, euskal herritarrongan itxaropena sortu dute. Eta euskal jendartearen gehiengo zabalak badaki aukera honi ezin zaiola ihes egiten utzi, eta ezberdinen arteko elkarrizketa eta akordioa direla gatazka politiko hau gainditzeko tresnak".\n"Izan daitezela azkenak"\nEpaiketa hauek ez direla lehenak, baina azkenak izatea nahi dutela esan, eta guztien konpromisoa aldarrikatu dute: "Ideia guztien defentsan eta gatazkaren behin-betiko konponbidearen alde zaudeten guztiei eskatu nahi dizuegu, elkartasunetik konpromisora pasatzeko garaia dela".\nBihar, eguena, hilak 17, 19:30ean Seberotik irtengo den manifestazioan parte hartzera gonbidatu dituzte. Irati libre! Epaiketarik ez! Elkartasunetik konpromisora! leloa izango du manifestazioak.\nBide batez, gogora ekarri dute Irati Tabernan daudela salgai, urriaren 26ko Bilboko manifestaziora joateko autobuseko txartelak.


Hamaika gauza arraro\n2019ko uztailaren 19a, ostirala | Ordua Euskal Herrian 23:07:37\nDemagun kapitalak mugagabe dena kodifikatzen duela. Ez dakit norena den, baina airean dago. Indartsua iruditzen zait, esaterako, Harveyk idazten duenean kapitalak hobeto zirkulatu zezan berdindu zutela Paris XIX. mende amaieran. Baina geografo marxista baten formulazioa da, auskalo. Edo sinpatikoa egiten zait Berlingo Byung-Chul Hanek Jeff Koonsen eskulturak, I-phonea eta Braziliang Waxingaren artean lotura egiten duenean. Pop-filosofoa da beste hau, ordea, eta auskalo. Alde literariotik gustatzen zaizkit. Bestalde, zalantza gutxi dagoela uste dut: lautasunaren aroan bizi gara. Ukipen-pantaila lauetan ispilatuta, zimurrik gabeko azalerez inguratua, ilerik gabeko azalak ezker-eskuin dena berdintzen. Kontrastearen premia du errealitate horrek.\nAzaleko joko bat aukeratu dut: bi liburu-dendatako erakusleihotan ikusi ditudan ez-fikziozko liburuetan jarri dut arreta. Nire zutabegile kutunetako batek bestsellerrak komentatzen ditu urtean pare bat aldiz; gehien saldutako liburuok Alemaniako kultura dominantearen ispilu gisa aurkeztuz. Aldez aurretik abisatzen du ez dituela osorik irakurri. Nik ez ditut zabaldu ere egin. Izenburuengatik soilik dakartzat hona eta, posiblea zaidan neurrian, alemanetik egindako hitzez hitzezko itzulpenarekin emango ditut:\nItxura dotorea duen argazki liburu bat: Zibilizazioa. Nola bizi garen gaur. Azpian, Sennetten azkena: Hiri irekia. (Irakurrita ez, baina berari zuzenean entzun diot horrela izan beharko lukeela etorkizuneko hiriak. Kontrako adibidetzat du Parisen Haussmannek XIX. mendean egin zuena eta Shangain XX. mendearen bukaeran egin dena).\nEzkerretara –erakusleihoan, esan nahi da–: Inperioaren hondakinetatik: Mendebaldearen aurkako altxamendua eta Asiaren berpiztea. Ezkerrerago, propaganda-artearen estetika imitatzen duen gorri-zuri-beltzeko diseinuarekin: Diktaduraren berrasmaketa. Nola antolatzen duen Txinak bigilantzia-estatu digitala eta horrek nola uzten gaituen jota.\nBigarren erakusleihoan, diktadurarekin jarraituz: Zer esan nahi du erantzukizun pertsonalak diktaduran? Duela mende erdi baino gehiago idatzitakoak puri-purian daude, eta izenburu bat baino gehiagorekin ordezkatuta dago Hannah Arendt. Lehenengo dendan ere bazegoen bere beste bat adiskidetasunaren dimentsio politikoaz: Adiskidetasuna garai ilunetan. Letra beltzak hondo gorrian. Parean, zuri-beltzak hondo urdinean: Eva Illouzen Zergatik amaitzen den maitasuna. Illouz ezagutzen duenak badaki Kapitalismoa ez dela maitasun-bizitzatik at utziko.\nDemokraziaren izaeraz eta balioaz, poltsikorako sail horian, klasikoa izateko itxura duen liburutxo bat. Ez argitaratze datan, baina bai demokraziaren historian atzerago eginez: Greziarrak eta Kulturaren asmaketa. Noraino egin dezakegu atzera? Hor tartean zegoen Charles Darwinen Espezien jatorria-ren edizio eder bat ere. Hasierara garamatza bitxikeria honek: Darwinek planteatu zuen zergatik duen gizakiak bere arbasoek baino ile gutxiago. Giza aurrerabidearen marka ote?\nJatorriak iragarri ahal zuenaren kontra: Michelle Obama eta bere Becoming. Bestseller zerrendetan –Alemanian ere lehen postuan– agertzen diren izenburuen artetik, hauxe da erakusleihoetan ikusgarri zegoen bakarra.\nLiburu saltzaileek museoetako komisarioen pare behar egiten dute jada. Ezin dute lan hori egin gabe utzi. Algoritmorik gabeko filtroak eskaintzen dituzte. Hortxe dauden bitartean, erakusleihoaren beste aldean, testuek ez dute botererik. Baina beira gurutzatu eta beste aldera joateko diskurtsoen amuak erakutsi behar ditu norbaitek.\nKanal hauetan artxibatua: Iritzia | Nazioarteko literatura\n2018ko urriaren 14a\n2018ko urriaren 07a\n2018ko irailaren 16a\nWoody Allen Donostian egiten ari den filmaketaren aurka protesta deitu dute


Kertzfeld - Wikipedia, entziklopedia askea.\n48° 22′ 49″ N, 7° 34′ 04″ E / 48.3803°N,7.5678°E / 48.3803; 7.5678Koordenatuak: 48° 22′ 49″ N, 7° 34′ 04″ E / 48.3803°N,7.5678°E / 48.3803; 7.5678\nBenfeld, Huttenheim, Sand, Stotzheim, Westhouse eta Zellwiller\n620 (%51.4) 601 (%49.8)\nKertzfeld Frantziako udalerria da, Rhin Beherea departamenduan dagoena, Ekialde Handia eskualdean. 2013an 1.299 biztanle zituen.\n2007an Kertzfeld udalerrian erroldatutako biztanleak 1.299 ziren. Familiak 460 ziren, horien artean 67 pertsona bakarrekoak ziren (20 bakarrik bizi ziren gizonak eta 47 bakarrik bizi ziren emakumeak), 153 seme-alabarik gabeko familiak ziren, 228 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 500 etxebizitza zeuden, 470 familiaren etxebizitza nagusia ziren, 7 bigarren erresidentzia ziren eta 23 hutsik zeuden. 455 etxeak ziren eta 44 apartamentuak ziren. 470 etxebizitza nagusietatik 394 bere jabearen bizilekua ziren, 66 alokairuan okupaturik zeuden eta 10 doan lagata zeuden; 14 etxek bi gela zituzten, 50 etxek hiru zituzten, 95 etxek lau zituzten eta 311 etxek bost zituzten. 420 etxek euren parking plaza propioa zuten azpian. 134 etxetan ibilgailu bat zegoen eta 305 etxetan bat baino gehiago zituzten.\nKertzfeld udalerriko biztanleria-piramidea 2009an .\n2007an lan egiteko adina zuten pertsonak 874 ziren, horien artean 665 aktiboak ziren eta 209 inaktiboak ziren. 665 pertsona aktiboetatik 626 lanean zeuden (334 gizon eta 292 emakume) eta 39 langabezian zeuden (17 gizon eta 22 emakume). 209 pertsona inaktiboetatik 89 erretiraturik zeuden, 70 ikasten zeuden eta 50 "bestelako inaktibo" gisa sailkaturik zeuden.\n2009an Kertzfeld udalerrian 479 unitate fiskal zeuden, 1.321,5 pertsonek osaturik. Pertsona bakoitzeko diru-sarrera fiskalaren mediana urteko 20.742 euro zen.\n2007an zeuden 28 komertzioetatik, 1 janari enpresa zen, 3 bestelako produktu industrialen fabrikazioko enpresak ziren, 8 eraikuntza enpresak ziren, 2 ibilgailuen saltze eta konpontze enpresak ziren, 3 finantziazio enpresak ziren, 3 higiezinen enpresak ziren, 4 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 banku bulegoa zen, 1 igeltseroa, 3 margolariak, 1 zurgina, 1 argiketaria eta 1 higiezinen agentzia.\n2000. urtean Kertzfeld udalerrian 28 nekazaritza-ustiategi zeuden, 540 hektarea erabiltzen.\nBenfeld (2,1 km)\nHuttenheim (2,6 km)\nUttenheim (3,9 km)\nSermersheim (4,0 km)\nMatzenheim (4,3 km)\nKogenheim (5,1 km)\nBolsenheim (5,4 km)\nRossfeld (5,7 km)\nHerbsheim (5,7 km)\nValff (5,9 km)\nBNF: 15271375m (data)\nOrriaren azken aldaketa: 11 martxoa 2021, 05:00.


80 zentimetro kubikoen gaineko beasaindarra\n05 azaroa, 2012 Gazteak 751\nAndoitz Bonilla (Beasain, 2001) aitak bultzatuta hasi zen motorrak gidatzen, zortzi urte zituenean. Duela bi aste Valentziako Moto Des lasterketan parte hartu zuen, Cesteko zirkuituan, eta Frantziako Conti enpresak kontratatu nahi du datorren denboraldirako.\nOraindik ez dute erabaki Conti enpresak eskaintzen dien kontratua onartu ala ez, baina, Andoitzek argi du gerora motor munduan jarraitu nahi duela. Bere esanetan «Contik eskaintzen duena euren taldeko izatea bakarrik da; ez dute laguntza ekonomikorik edo motorrik ematen eurekin egoteagatik».\nFurgonetan sartu eta Espainiako zirkuitu askotara joaten da Bonilla, aitarekin, lehengusinarekin eta aitaren Bilboko lagun batekin. Amari «errespetu gehixeago» ematen dio motor lasterketen munduak, eta lan egiten duelako ez du askotan joaterik izaten. Orain arte ia hamabostero joaten ziren lasterketetara, baina, «krisi ekonomikoagatik, orain lasterketak hilean behin bakarrik» egiten direla azaldu du Bonillak.\nUne honetan Super Motard motorrean entrenatzen du eta abiadura lasterketetan lehiatzen da, 80 zentimetro kubikoko motorrarekin. 170 kilometro ordura ere iristen da sarri. Datorren urtean 125 zentimetro kubikoko motorrarekin hasiko da lehiatzen.\nZaletasun berezia eta garestia da beasaindarrarena. Adinaren arabera zilindrada handiagoa duten motorrak erabiltzen dituzte lasterketetan, eta motorrak gurasoek ordaindu behar izaten dizkiote, gainerako beste gastu ugari bezala.\n« Euskal kultura Alemanian zabaltzen


Mogel Guraso Elkartea | Eibarko Juan Antonio Mogel Ikastola | 3 orria\nPosted on 2019/04/12\tby gurasoelkartea\nPasa den astetik tipi-tapa tipi-tapa Korrika herririk herri dabil. Eibarrera bihar, apirilak 13a abiatuko da,14:45ak inguruan eta guraso eta ikasle guztiak animatu nahi ditugu Korrikan parte hartzera aurtengo abestiari jararaituz:\n“Hauxe da gure leloa,\nposible da klika aldatzea,\nelkarren artean konektatzea.”\nEibarko Euskal Eskola Publikoko ikastetxe guztietako guraso elkarteek batera korrika egingo dugu.\n15.05etan San Andres Eskolan jasoko dugu lekukoa eta Ibarkurutzeraino abiatuko gara.\nEuskararen alde Amaña, Arrateko Andra Mari, J.A. Mogel, San Andres eta Urkizuko gurasoak bat eginik!\nJuan Antonio Mogel Ikastolaren lekukoa Begoña Gorostidik eta Elena Egurenek eramango dute eta Guraso Elkarteana Paule Ibarrola Garatek, familien arteko zozketaren irabazleak, eramango du.\nIkastetxeak eta irakasleek: San Andres Elizatik Zabaleta okindegiraino.\nEibarko Eskola Publiko Guraso Elkarteek: San Andres eskolatik Ibarkurutzeraino\nOrdua: 14.45 (larunbata, apirilak 13)\nMogel Guraso Elkartetik azaroak 23 eta abenduak 3a bitartean egingo den EUSKARALDIA ekimenean parte hartzera animatu nahi zaituztegu. Euskal Herri mailan ariketa 400 herri/auzoetan egingo da eta Eibar horietako bat da. Dagoeneko 70.000 lagunek eman dute izena, oraindik egin ez duenarentzako animatzeko deialdia egin nahi dugu.\nEibarren ere euskaraz errez eta eroso bizi nahi dugulako eta\nGurasook hizkuntza ohituretan ere eredu garelako\nAukeratu rol-a: Bihotz goxo, Belarriprest edo Ahobizi izan zaitez.\nEman izena lehenbailehen.


Neurri pertsonalizatutako karburo sasiak eta mahuka\nTungsteno karburoaren zuhaixken mahukak gogortasun handia eta zeharkako haustura indarra erakusten ditu, eta urradurari eta korrosioari aurre egiteko errendimendu hobea du, industria askotan oso erabilia izan dadin.\nWolframio karburoaren buxadura estanpatzeko eta luzatzeko erabiltzen dira batez ere. Higaduraren eta kolpearen aurkako erresistentziaren ezaugarriak ditu. Pieza mekanikoetan erabiltzen diren pieza osagarriak dira, zigilatzea, higaduraren aurkako babesa eta bestelako funtzioak lortzeko. Balbula aplikazioen eremuan, wolframio karburoaren buxina bonetan dago eta zigilatzeko korrosioaren aurkako materialak dira. balbula aplikazioen eremuan, wolframio karburoaren buxina kapoian dago eta zigilatzeko korrosioaren aurkako materialak dira.\nTungsteno karburoaren zuhaixka-zorroa, batez ere, biratzeko euskarrirako, lerrokatzeko, bultzadaren kontrako eta motorreko ardatzaren zentrifugazioa, babeslea eta urpean dagoen ponpa elektrikoaren bereizlea erabiliko da, abiadura handiko biraketaren, harea lehergailuen urratzearen eta kontrako lan baldintzetan. gasaren korrosioa olioaren eremuan, hala nola, irristailuen errodadura-zorroa, motorreko ardatzaren zorroa eta zigilatzeko ardatzaren zorroa.\nZementatutako wolframio karburoaren zuhaixken mahukaren funtzio nagusia, hau da, wolframio karburo zati moduko bat da, ekipoaren babes atal gisa erabil daiteke. Zerbitzu prozesuan, wolframio karburoaren buxadurak errodamenduen eta ekipoaren arteko higadura eraginkortasunez murriztu dezake.\nTungsteno karburoaren sastrakak / mahukak batez ere Jig sastrakak, gida sastrakak, Flux estaldura, granailaketa eta beste leku askotan erabiltzen dira hainbat industriatan higaduraren aurkako erresistentzia gisa. Zure eskakizunen arabera tamaina desberdineko eta forma desberdineko zuhaixka arruntak eta urratsez hornitzen ditugu.\nAurreko: Tungsten Carbide Ardatzaren Mahuka\nHurrengoa: Tungsteno karburoaren zigilu laua, zigilu mekanikoetarako


Tsunamia bazetorrela ohartu ezinik | Ekonomia | Berria\nLehman Brothers erori zela hamar urte\nTsunamia bazetorrela ohartu ezinik\nEuskal Herriak lasaitasunez begiratu zion AEBetako finantza krisiari, baina geroz eta seinale kezkagarriagoak agertzen hasiak ziren ekonomia errealaren benetako egoerari buruz.\nJuan Jose Ibarretxe, Eusko Jaurlaritzako lehendakaria zela, eta Idoia Zenarruzabeitia, orduko Ogasuneko sailburua, 2008an. DAVID AGUILAR / EFE Tamaina handiagoan ikusi\nTsunamien arazoa da. Lurrikara gertatu den epizentrotik urrun dagoena ere ez dago hondamenditik salbu. Ohartu ez delako, edo, besterik gabe, arriskua ez zaiolako hainbesterako iruditu, aterpea bilatu ez duena aurretik eramango du olatu erraldoiak. Lehman Brothersen ekaitz finantzario bat tsunami bihurtu zenean, nola erreakzionatu zen Euskal Herrian?\nAtlantikoaren beste aldean gertatzen hasi zenari arreta handia eman zitzaion prentsan, baina, ezer baino gehiago, AEBetan bakarrik gertatutako kontu bat balitz bezala begiratu zitzaion. Kezka gertukoak ziren nagusi. 2008. urteko iraileko lehen egun horietan beste albiste ekonomiko batzuk nagusitu ziren: Luxenburgoko Auzitegiak Kontzertu Ekonomikoaren legezkotasunari buruzko epai garrantzitsu bat eman behar zuen, BBK-k eta Kutxak bi erakundeak bateratzeko saioa iragarri zuten, eta ondare zerga kendu edo ez eztabaidatzen ari ziren foru aldundiak, Gipuzkoaren erresistentziarekin.\nEz da etorkizuna erabat oskarbi ikusten zela ere ez. Uztailean, krisi hitza lehen aldiz esana zuen publikoan Jose Luis Rodriguez Zapatero Espainiako presidenteak, baina erakunde publikoetako agintariek oraindik ere nahiago zuten «moteltzea» edo «uzkurtzea» terminoak erabili egoera ekonomikoa definitzeko.\nEuskal Herrian, Espainiako ajeetatik urrun ikusten zuten askok euren burua, eta ez ziren soilik agintari politikoak. «Ez daukagu daturik esateko euskal enpresak krisian daudela», esan zuen Damaso Casado UGTko idazkari nagusiak, Lehman erori zen aste berean.\nEusko Jaurlaritzak gutxi aldatu zuen gidoia. Arabako, Bizkaiko eta Gipuzkoako ekonomia urtean %2,6 haziko zela iragarri zuen Idoia Zenarruzabeitia Ogasun sailburuak. Ordurako Espainiako Gobernuak hazkunde aurreikuspena %1era murriztua zuen, eta Europako Batzordeak, %1,6ra. Konfiantza agertu zuen Zenarruzabeitiak, ordea. «Krisian askoz hobeto eusten ari gara, eta gehiago hazten ari gara horri esker», argudiatu zuen. Confebask patronaleko buruak, Miguel Lazpiurrek, zalantza gehiago zituen, ordea: «Ez dut esan nahi lortuko ez denik, baina uneotan guk ez dugu garbi ikusten».\nJaurlaritzaren eta patronalaren arteko liskarra geroago berotu zen. Araban piztu zen sutea. Enpresei egindako inkesta baten emaitzei jarraituz, herrialdeko patronalak, SEAk, etorkizun apokaliptiko bat marraztu zuen, enpresen itxierekin eta erregulazio dosier «masiboekin». Erakundeen lidergo faltarekin ere kexatu zen. Gobernuari ez zitzaion gustatu. «Tremendismoa» leporatu zion SEAri Miren Azkarate gobernuko bozeramaileak. Ogasun Sailaren txosten batek egoera «benetan den baino okerrago» aurkeztea egotzi zien, «herrialdearen martxa ona ez bestelako interes batzuk gidatuta».\nOrdura arte ekonomiak izandako emaitzetan bilatu zuen Jaurlaritzak bere iritzirako sostengua. Egia da 2008. urteko bigarren hiruhilekora bitarteko datuek ez zutela margotzen horren argazki iluna. Abuztura bitarte erregulazio dosier kopurua aurreko urtekoa baino txikiagoa izan zen, eta udan enplegu sorrera indartsua izan zen, bereziki Araban.\nHaatik, tantaka, lehen seinale kezkagarriak azaleratzen hasi ziren. Fagor, Egoki, ITP eta Sidenor enpresa ezagunek lehenbiziko dosierrak eta murrizketak iragartzeari ekin zioten. Urrian, gainera, ezuste desatsegina jaso zuten gobernuak eta aldundiek. Zerga bidez urtean bildu beharreko diruaren aurreikuspenak pot egingo zuela onartu zen: 730 milioiko zuloa aurkitu zuten, enpresek pagatzen duten sozietate zerga amildu izanaren ondorioz.\nEusko Jaurlaritzak bere koadro makroekonomikoa berrikusi, eta hazkunde aurreikuspena jaitsi zuen aurrekontuak egiteko. Haatik, atzeraldirik ez zela egongo eta enplegu beteari eutsiko zitzaiola kalkulatu zuen. Beste erakunde publikoei gertatu zitzaien bezala, sakontasuna ikusi ezinik geratu ziren Hegoaldeko gobernuak. Kutxen Federazioaren konfiantza adierazleak besteko egoera iradokitzen zuen. 1994. urtetik daturik txarrena zekarren 2008ko bigarren azterketak. Herritarrek olatua zetorrela eta uraren maila gora egiten ari zela sentitzen zuten.\nGerta daiteke berriro?\nWall Street hil zenekoa\n«Ez zen arazo bat merkatu batean; kataklismoa orokorra zen»\nMundua astindu zuen krisiaren kronologia


Free chat Itanhandu. Ausazko arrotz doan txateatu berehala Itanhandu tik.\nFree chat Itanhandu\nOngi etorri Chatroulette ItanhanduEdozein lekutan, munduko pertsona aleatory bat konektatzeko. Chatroulette Itanhandu dezakezu honako aukeren artean aukeratu:- Guztiak pertsona mota Itanhandu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItanhandu hirien zerrenda:


Marpol hondaminak 73/78 - Bilbaoport\nItsasoaren eta kostaldearen kutsadura murriztea da mundu mailako helburu nagusietako bat.\nItsas ingurunean egindako kaltearen eragile nagusietako bat itsasontziek beren eguneroko jardunean sortzen dituzten hondakinak dira: olio-nahasteak, ur zikinak, zaborrak eta karga-hondakinak. Itsas ingurunea ez dadin etengabe degradatuz joan, azken urteotan zenbait nazioarteko hitzarmen sinatu dira Nazioarteko Itsas Erakundeak sustatuta. MARPOL 73/78 hitzarmena deiturikoa indarrean dago gaur egun, eta haren helburua da hidrokarburoen eta beste substantzia kaltegarri batzuen bidez itsas ingurunea nahita kutsatzeko ekintza guztiak eragoztea eta substantzia horien ustekabeko deskarga ahalik eta gehiena murriztea.\nHitzarmenak, zeina Espainiako Gobernuak berretsi baitu, Estatuko Portuetan atrakatzen duten ontziek hitzarmenean ezartzen diren arauak betetzen dituzten zaintzeko betebeharra ezartzen du, eta alderdi hauek deskribatzen ditu: aplikazio-eremua, ontziek beren hondakinak kudeatzeko zer prebentzio-neurri hartu behar dituzten eta hitzarmena sinatu duten Estatuko Portuek zer instalazio eduki behar dituzten hondakin horiek hartzeko eta tratatzeko.\nItsas kutsaduraren kontra egiteko simulakroa\nBilboko Portuko Agintaritzak, indarrean dagoen araudia betez (128 / 2022 Errege Dekretua, otsailaren 15ekoa, ontzien hondakinak jasotzen dituzten portu-instalazioei buruzkoa), MARPOL hondakinen kudeaketa bermatzen du, portua erabili ohi duten ontzien beharrak asetzen dituzten portu-instalazio hartzaileen bidez, bai eta, normalean portua erabiltzen ez duten arren, portu horrekiko trafikorik garrantzitsuenean parte hartzen duten ontzi-moten kudeaketa ere.\nMARPOL 73/78 hitzarmena\nI eranskina. – Hidrokarburoengatiko kutsadura prebenitzeko arauak\nII eranskina. – Ontziratu gabe garraiatutako substantzia likido kaltegarriengatiko kutsadura prebenitzeko arauak\nIV eranskina. – Itsasontzietako ur zikinengatiko kutsadura prebenitzeko arauak\nV eranskina. – Itsasontzietako zaborrengatiko kutsadura prebenitzeko arauak\nVI eranskina. – Itsasontziek eragindako kutsadura atmosferikoa prebenitzeko arauak\nI eranskina 12.287 14.209 14.312 12.802 11.617 14.844\nV eranskina 6.547 6.637 7.109 7.641 6.691 8.133\nIV eranskina 52 77 50 132 87 13\nBilboko Portuko MARPOL hondakinak (m3)\nOntziek sortutako hondakinak hartzeari buruzko informazioa ematea erabiltzaileei (PDF)\nAktualizazioa: 05/17, 18:12-etan


Obelix eta Konpainia - Wikipedia, entziklopedia askea.\n←Bidaia Handia Obelix eta Konpainia →Asterix Belgikan\nObelix eta Konpainia (frantsesez: Obélix et Compagnie) Asterixen abenturak kontatzen dituen hogeita hirugarren komikia da. René Goscinnyk eta Albert Uderzok egin zuten. Le Nouvel Observateur astekarian argitaratu zuten lehenengoz eta, album moduan, 1976an. Kapitalismoaren kritika bat da.\nObelixek, bere urtebetetzea ospatzeko, bere kabuz menderatu du erromatar gudaroste berria. Zesarrek berriro eskatuko du herrixka bereganatzea eta Kaio Preposterok, galiarren borrokarako grina gutxitzeko asmotan, kapitalismo sartzea proposatzen du.\nKaio Prepostero Jacques Chiracen karikatura da.\nLaurel eta Hardy erromatar legionario gisa agertzen dira.


Herri Ondarea :: Umetako jolasak\nUmetan pelotaka olgetan eben sarri kaminoan edo eleizearen portikuan. Batzuetan eurek egineko peloteagaz. Ordu bi-hiruan egoten ziran jolasten eta kotxe bat be ez zan pasetan. Txapaka be olgetan eben treneko billeteakaz. Koadru bat marketan zan kaminoaren erdian, eta erraia bat handik eta distantzia batera. Koadrutik ateraten ziran billeteak norberarentzat ziran. Iturriakaz olgetako, bidea markau, eta atzamarragaz jota, bidetik urten barik eroan behar izaten zan iturria. Iturrien barruan ziklisten erretratuak sartzen ebezan.


“FISKALITATE DIGITALA, MULTINAZIONALEN TRIBUTAZIOA ETA INGURUMEN-TRIBUTAZIOA EZ DIRA ETORKIZUNEKO ERRONKAK, GAUR EGUNGOAK BAIZIK” - Ad Concordiam - Concierto Económico\nWednesday, 2 de December de 2015\nUniversidad del País Vasco/Euskal Herriko Unibertsitateari (UPV/EHU) atxikitako\nItun Ekonomikoaren eta Foru Ogasunen Ikerketarako Agiritegiko ikertzailea.\nKaixo Andoni Zure curriculumari begiratu bat eman ondoren, argi dago beti interesatu zaizkizula Ekonomia Publikoari eta Federalismo Fiskalari buruzko gaiak, eta, bereziki, gure autogobernu fiskaleko sistema berezia. Noiz hasi zinen halako gaiak jorratzen?\nEkonomia Itunarekin lotuta daukadan lehen oroitzapena aspaldi-aspaldikoa da, nahiz eta askoz beranduago arte ez nintzen konturatu. 2001ean, 1981eko Itunaren indarraldia amaitzear zegoela, erakusketa bat antolatu zen, eta Euskadiko udalerri askotara iritsi zen. Ni txikia nintzen orduan, baina ikustera eraman ninduten, eta oraindik ere erakusketa hartatik CD bat gordetzen dut, Kontzertu Ekonomikoari eta Foru Ogasunei buruzko jokoak eta guzti. Ez dakit horrek zerikusirik izan zuen federalismo fiskalarekiko nuen interesarekin, baina zerbait geratu zen, oroitzapen gisa edo. Argi daukat, ordea, karreran zehar Jesus Ruiz-Huerta eta Encarnación Murillo irakasleak ogasun publikoko ikasgaian izatea zorte handia izan zela eta horrek ekarri zuela ogasun-gaiekiko neukan interesa handitzea, eta, azkenean, gai horiek ikertzen amaitu izana.\nEkonomia eta Zuzenbideko graduak ikasi zenituen eta orain Federalismo Fiskalari buruzko tesia lantzen ari zara. Prestakuntza akademiko bikoitz horrek eta sistema federaletan duzun espezializazioak, zure ustez, lagundu al dizute Kontzertu Ekonomikoaren sistema hobeto ulertzen?\nZalantzarik gabe, uste dut Ekonomia eta Zuzenbideko prestakuntza nahiko ohikoa dela zerga-gaietan aritzen garenon artean, eta ez da kasualitatea. Nire ikuspuntutik, Zuzenbideak zergek nola funtzionatzen duten ulertzea errazten du, eta ekonomiak, berriz, ikuspegi zabalagoa ematen digu, inpaktu sozialari buruz. Uste dut ezinbestekoa dela fiskalitatearekin zerikusia duten arloetan lan egiten dugunontzat arauak lan-merkatuan, desberdintasunean, ingurumenean edo hazkunde ekonomikoan dituen ondorioak ulertzen saiatzea. Jakina, hori maila anitzeko ogasunen eskemei aplikatzen zaie bereziki, zerga-politiken arteko interakzioak konplexuagoak direlako eta horrek are interesgarriagoa egiten duelako, nire ustez. Edozelan ere, oraindik hasiberria besterik ez naiz eta asko ikasi behar dut urte asko daramatzazuenengandik.\nZure doktoregoko tesia egiten diharduzu, “Breaking down the efficiency-equity trade-off On equalization schemes. A multidisciplinary approach.” [“Eskualdeko nibelazio-sistemetan efizientziaren eta ekitatearen arteko oreka disekzionatzea. Diziplina anitzeko ikuspegia”]. Azalduko al diguzu zure ikerketaren helburua eta zein neurritan dagoen lotuta Itun Ekonomikoarekin?\nNire tesiak hobeto ulertu nahi du nola funtzionatzen duen eraginkortasun ekonomikoaren eta ekitatearen arteko orekak berdinketa-sistemetan. Nibelazio-sistemak autonomia-erkidegoen finantzaketa-sistemen muinean daude sarritan, eta aukera ematen dute herrialde deszentralizatuetako eskualdeek zerbitzu publikoen gutxieneko maila bat eman ahal izateko, presio fiskalaren maila antzekoa mantenduz, betiere eskualde bakoitzeko ekonomiaren tamaina eta garapen-maila edozein izanda ere. Horrek esan nahi du, inplizituki behintzat, finantza-transferentziak daudela eskualde batetik bestera, eta hori oso eztabaidagarria da beti. Halaxe gertatzen da Belgikan, halaxe Kanadan eta halaxe Espainian. Horregatik, sarritan erreformatzen dira, bi elementuak, efizientzia eta ekitatea, doitzen saiatuz. Nire tesi-zuzendarien laguntzaz, kontzeptu horiek gaur egungoa baino hobeto edo, gutxienez, hobeto doitzeko modua aurkitzen saiatzen ari gara. Horretarako, zergadunei buruzko informazioa duten datu-baseak erabiltzen ditugu, erabat anonimoak noski, gure emaitzak lortzeko.\nForu-zergen jurisdikzioen kasua oso interesgarria da, gure ikerketetan kontrol-talde gisa balio diezagukeelako, oso kasu berezia baita. Medikuntzako esperimentuetan bezala, kontrol-talde bat izateak kausa-efektu erlazioa ezartzea errazten du erreformen (tratamenduaren) eta horien emaitzen artean. Hala ere, arlo horretan lan egiteko behar diren datu-baseen eskasia dago, eta horrek gure aukerak mugatzen ditu.\nIldo horretan, gaur egun ikertzaile gisa ari zara lanean EHUko Itun Ekonomikoaren eta Foru Ogasunen Dokumentazio eta Ikerketa Zentroan. Zein lan egiten duzue unibertsitateko ikerketa-zentro honetan?\nItun Ekonomikoaren eta Foru Ogasunen Dokumentazio eta Ikerketa Zentroak hiru gai nagusi ditu ardatz. Alde batetik, Ekonomia Itunarekin eta Foru Ogasunekin zerikusia duten dokumentu guztiak (argitalpenak, gutxieneko arauak) bildu eta sistematizatzen ditu, arlo horretan dagoen katalogo handiena eskaintzeko eta horiek eskuratzeko interesa duen edonoren eskura jartzeko. Bestalde, arlo horretako ikerketari laguntzeko balio du. Zentroak federalismo fiskalari buruzko ikerketa sustatzen du, eta, bereziki, euskal kasuari buruzkoa. Arlo guztietako ikertzaileei laguntza ematen diegu, historiatik hasi eta ekonomiaraino, horretan lan egin dezaten, eta nazioarteko ikertzaileen egonaldiak hartzeko zentro gisa ere balio dute. Azkenik, zentroak dibulgazio-alderdia ere betetzen du. Ikerketa orok gizartera iritsi behar du, interesa duen edonork hura eskuratzeko eta ulertzeko aukera izan dezan. Gure webgunean eta sare sozialetan (@itunaconcierto twitter profilean), jarduera-eremu honi dagokionez gure ustez interesgarria izan daitekeen guztiaren berri ematen dugu. Gainera, hilero Ituna Newsletter buletina merkaturatzen dugu. Buletin horrek nabarmenena biltzen du, eta informazioa posta elektronikoz helarazten die doako argitalpen honen harpidedunei. Euskaraz, ingelesez eta gaztelaniaz argitaratzen dugu, eta, beraz, hiru hizkuntzetan irakur gaitzakete.\nBereziki kezkatzen zaitu Itun Ekonomikoaren nazioarteko dimentsioak, gero eta globalizatuagoa den mundu honetan, non administrazio fiskalak erronka berri bati aurre egin behar dioten: nazioartekotzeari eta harreman ekonomikoen desmaterializazioari erantzutea? Zure ustez, prozesu horrek Ekonomia Ituna bezalako sistema bat mehatxatu dezake edo aukera bat izan daiteke?\nUrte batzuk eman ditut kanpoan eta ikasi dudana da ez diogula zilborrari begiratu behar. Nazioartean gertatzen diren fenomenoak aztertu behar ditugu, horiek ere eragiten baitigute. Aipatu dituzun joerekin lotutako arazoetako batzuk ez dira desagertuko epe labur eta ertainean. Fiskalitate digitala, multinazionalen tributazioa eta ingurumen-tributazioa ez dira etorkizuneko erronkak, baizik eta oraingoak. Uste dut oso aldi garrantzitsua izango dela Itun Ekonomikoaren sistemarentzat, lehen Europako zerga-harmonizazioaren hasiera edo BEPSak izan ziren bezala. Orduan, askok pentsatu zuten horrek Itunaren Sistema arriskuan jartzen zuela, baina bi proiektuek sistema sendotzen lagundu dute azkenean.\nBizi dugun pandemiak gizartearen eta ekonomiaren funtzionamendua baldintzatzen du. Krisi-egoera honek balioa ematen die aurre egiteko tresnei. Zer da Kontzertua erronka honi erantzuteko orduan?\nNire ustez, pandemia arazo globala da, eta horrek esan nahi du irtenbide globalak behar direla. Gure kasuan, uste dut Europar Batasunaren zeregina funtsezkoa dela; izan ere, askotan kritikatu dute estatu kide batzuek aho batez hartu beharreko erabakiak hartzerakoan izan duten jarrera. Hori esanda, uste dut zenbait erabaki tokian bertan hartu, egokitu eta ezarri behar direla, eta, horretarako, erakunde deszentralizatuak ezinbestekoak direla. Horixe da Europar Batasunean agintzen duen subsidiariotasun-printzipioaren filosofia. Ekonomia Itunak autonomia fiskal zabala ematen die euskal erakundeei, eta horrek subsidiariotasun-printzipioa eraginkortasunez aplikatzea ahalbidetzen du. Hala ere, gogorarazi behar dugu erregimen horren printzipioetako bat aldebakarreko arriskua dela.\nEHUko Itun Ekonomikoaren eta Foru Ogasunen Dokumentazio eta Ikerketa Zentroan sartu berri zara, baina ziur dagoeneko Kontzertuak euskal herritarrentzat duen garrantziaz jabetzen ari zarela. Gure herrialdean bertan, Ekonomia Ituna ezagutzen, zabaltzen eta defendatzen laguntzeko moduari buruzko ideia berriren bat al duzu dagoeneko? Eta, nazioartean?\nUste dut azken urteotan lan handia eta oso ona egin dela zentroak nazioartean duen kokapena hobetzeko eta hasieratik garatzen ari ziren proiektuak zabaltzeko. Zentroaren hurrengo urratsek norabide bera dute, ingelesezko eduki gehiago duen nazioartekotzearen alde eta lehenago aipatutako ekimenak indartzearen alde egiten jarraituko dugu. Halaber, lotura berriak ezarri nahi ditugu Euskal Herriko Unibertsitatearen barruan, eta, horretarako, Zentroaren egoitza berri bat sortu nahi dugu Sarrikoko Ekonomia eta Enpresa Fakultatean (Bilbo). Ildo beretik, datozen hilabeteetan beste datu-base bat argitaratuko dugu, historia- eta zuzenbide-diziplinez gain, ekonomiatik abiatuta ikerketa enpirikoa errazteko. Azkenik, dibulgazioari dagokionez, oraindik argitu ezin ditudan ezusteko batzuk prest ditugu, baina datorren urtean iritsiko dira.


Bilboko Udal Musika Bandak, zortzi kontzertu Aste Nagusia ospatzeko - Geuria Merkatua\nBilboko Udal Musika Bandak, zortzi kontzertu Aste Nagusia ospatzeko –\nAbuztuaren 18tik 25era, José R. Pascual Vilaplana zuzendari titularrak eta Iñaki Urkizu zuzendariordeak txandakatuko dute batuta aire librean Areatzako kioskoan 12.00etan eskainiko diren jardun hauetan.\nBiharko kontzertuan, abuztuak 23 ostirala, Martín Ariztimuño eta Jon Gaminde, Bizkaiko Gaiteroak, arituko dira gonbidatu gisa.\nUdaberriko denboraldiko kontzertuen ondoren eta Bilboko Aste Nagusiarekin batera, Udalaren Musika Banda eszenatokietara bueltatu da. Beste urte batez, bandak musikarekiko duen grina plazaratzen du Areatzako Kioskoan, ehun urte baino gehiago dituen taldeak 1895eko ekainaren 9an bere lehenengo kontzertua eman zuen leku berean, hain zuzen ere.\nAste Nagusian zehar, abuztuaren 18 eta 25 artean, guztira zortzi kontzertu eskainiko dituzte taldea osatzen duten 45 musikari baino gehiagok.\n“Martxan zinemara”, “Beste kultura batzuk”, “Juan de Orúeri buruzko monografikoa”, “Jazzean”, “Istorioak kontatzen dituzten musikak”, “Pasodobleen eta gaiten artean”, “Topaketa latinoak” eta “Dantzatzekoak” jai hauetarako aukeratutako tituluak dira. Programek betiko lez obra herrikoiak eta jai girokoak bilduko dituzte. Hala, bandak estilo desberdinetako doinuak interpretatuko ditu besteak beste, zartzuelak, euskal musika, jazza, musika latinoa, pasodobleak, antzerki musikalak, pop-a, soinu bandak eta abar luze bat.\nAipatzekoa da ere abuztuaren 23ko kontzertuan, ostirala, Martín Ariztimuño eta Jon Gaminde, Bizkaiko Gaiteroak, arituko direla gonbidatu gisa. “Pasodobleen eta gaiten artean” lelopean euren doinuak Bandaren musikari gehituko zaizkie ekitaldian zehar.\nZortzi agertoki eta 100 musika emanaldi baino gehiago doan


Aldi baterako lan-erregulazioak 2022ko urtarrilaren 31 arte luzatzea proposatu du Espainiako Gobernuak\nLuzapena ez da automatikoki ezarriko eta enpresek urriaren 10a baino lehen egin beharko dute eskaria. Halaber, aldi baterako lan-erregulazioan dauden konpainiek beharginak trebatzeko ekintzak antolatu beharko dituzte.\nElkarrizketa Sozialerako Mahaiaren bilera Madrilen. Artxiboko argazkia: EFE\nAldi baterako lan-erregulazioak 2022ko urtarrilaren 31 arte luzatzea proposatu die Espainiako Gobernuak gizarte-eragileei astearte honetan egin duten bileran. Horrez gain, Gizarte Segurantzari kuotak ordaintzetik salbuetsita egoteko enpresei ondoko baldintza ezarri nahi die: aldi baterako lan-erregulazioan dauden langileak trebatzeko ekintzak antolatzea.\nFormazio ekimen horiek egiteko epea 2021eko urriaren 1tik 2022ko ekainaren 30era arte izango litzateke.\nUGT sindikatuak esan du proposamen horren harira "hainbat zalantza" dituztela, nola aplikatuko duten eta finantzazioa zein izango den argi ez dutelako.\nHalaber, aldi baterako lan-erregulazioak automatikoki luzatuko ez dituztela eta enpresek eskaera urriaren 10a baino lehen egin beharko dutela ohartarazi dute. Administrazioak 10 eguneko epea izango du eskariak onartzeko eta ebazpenik ez badago, eskakizuna ez dute onartutzat emango.\n"Puntu horrek polemika handia eragin du eta nahasmena ekarriko du luzapenak berehala onartuko ez direlako", kritikatu du UGTk.\nHorrez gain, Espainiako Gobernuak zergak ordaintzetik salbuetsita geratzeko baldintzak bateratzea proposatu du. 50 langile baino gutxiagoko enpresetan % 50ekoa izango da eta konpainia handientzat % 40koa.


Tibeteko jendea — Kultura — Eibarko Udala\nMunduko gailurrean, mendi garaienez inguratuta, nire bidaietan ezagutu izan ditudan tokirik zirraragarrienetakoan, eta denbora luzez ia eskuraezina izan den lekuan, kultura ikaragarri bat garatu da, erlijio budistan eta bizitza errespetuan oinarrituta. Eta klima eta giza arloan izan daitezkeen puntako gogortasun baldintzetan bizirauten dute giza kalitate handiko pertsonak, globalizazioak irentsita desagertzera bultzatutako kultura baten jabeak.\nAzken horrek ez du ezer ulertzen intsentsuaren usainez,ezta euren tenpluak argitzen dituzten kandelen argitasunez, eta gauza bera euren aurrean otoitzetan belaunikatu eta makurtzen diren Budako irudiez, aurretik gainera leku sakratu horretaraino erromesaldi luzea egin ondoren, elurrek koroatutako tontorrez osatutako Himalaiako mendi-gailurrak estaltzen dituzten hodeiek islatzen dituzten urdin turkesa aintziren bidetik.\nIngurune hunkigarri horretan ahalegindu nintzen Tibeteko jendearen\nbizimodua harrapatzen, batez ere euren bizitzaren gogortasunak\nzaildutako aurpegietan islatzen diren bizilagunak erretratatuz, hain epe laburrean egiteko lan erraza izan ez zena; akaso benetakoa izango da berraragitzearena eta hainbat bizitza beharko dugu Tibet ezagutzeko.


2017a hizki larritan | Kirola | Berria\n2017a hizki larritan\nMendian itzal luzeko bi hutsune nagusi izan dira 2017an, biak alpinistak: Alberto Zerain eta Ueli Steck. Euskal Herriko kirolariek nazioarteko garaipenak eta erronkak lortu dituzte, Dominguezek, Egeak, Karrerak eta Maiorak batez ere, mendiko lasterketetan.\nAlberto Zerain. 2X14X8000\nMendiko jarduerek iaz utzitako izen propioak errepasatzen hasita, asko dira Euskal Herriko kirolariek eta atzerrikoek lortutako garaipenak edo erronkak. Guztien gainetik, ordea, hutsune bat, Alberto Zerainena.\nEkainaren 24an eman zituzten desagertutzat Alberto Zerain alpinista gasteiztarra eta Mariano Galvan Argentinarra, Nanga Parbat mendiaren (Karakorum, 8.125 metro) Mazeno ertzean. Hamar zortzimilako zituen igota Zerainek ezbeharra gertatu aurretik, eta askok oraindik ere gogoan izango dituzte bakarrik eginiko zortzimilako batzuk. Azken urteetan Juanito Oiartzabalen sokalagun bihurtuta zebilen. Oiartzabalentzat, 2 x 14 x 8000 egitasmoa osatzeko bidean, ezinbesteko laguna zen Zerain.\nBILBOKO MENDI FILM JAIALDIA\nArrakasta handiarekin amaitu zen Bilboko 10. Mendi Film jaialdia. Goia jo zuen, berriz ere, ikusle kopuruan. Guztira 10.371 ikusle bildu ziren eskaini ziren 37 saioetan, eta urterik emankorrena izan da zenbakitan, iazko datua %12 handituz.\nHimalaiaren historian sartu zen Oscar Cadiach (Bartzelona, 1952) uztailaren 27an, Broad Peak igo eta gero (8.051 metro). Kataluniarra izan da hamalau zortzimilakoak osatu dituen gizonik zaharrena, 64 urterekin. Ia 33 urte pasatu ditu lehen zortzimilakotik azkenekora, 1984ko Nanga Parbatetik 2017ko Broad Peakera. Oxigeno artifizialik gabe igo duen lehen kataluniarra ere izan da, gainera: Ferran Latorrek maiatzaren 27an Everest igo zuen, eta hamalaukoa osatu, baina oxigeno artifiziala erabili zuen.\nDebuta zuen Tor de Geants lasterketa ikusgarrian: 338 kilometro eta 24.000 metroko desnibel positiboa, Alpeetan. Baina ez zuen hutsik egin beste behin Javi Dominguezek (Gasteiz, 1974). Europan jokatzen den mendi lasterketarik gogorrena irabazteko gai izan zen gasteiztarra irailean. Irabazi bakarrik ez, Iker Karrerak 2013an ezarri zuen markari ia bost ordu jan zizkion, azken marka 67 ordu eta 52 minutuan utziz. Italiako lasterketa irabazi aurretik lortu zituen garaipenak hauek dira: ultren Espainiako txapeldun izan zen, eta Beasaingo Ehunmiliak lasterketa irabazi zuen.\nEz du denbora batean ahaztuko aurtengo denboraldia Aritz Egeak (Urretxu, Gipuzkoa, 1984). Euskal selekzioko ordezkaria Munduko Kopa irabazteko lehian izan zen azken lasterketeraino. Lasterketa asko irabazi ditu aurten, esaterako, AEBetako The Rut lasterketa eta Grezian jokatutako Olympus maratoia, biak ere Munduko Kopakoak. Ezin ahaztu Zegama-Aizkorrin lorturiko laugarren postua, baita denbora (3.55,41) ere. Salomon taldearekin lehiatuko da aurten.\nMunduko korrikalaririk onena, Kilian Jornet, han bazen ere, faboritoetako bat zen munduko ultra lasterketa famatuenean, Mont Blanceko Ultratrailean (Alpeak, 168 kilometro, +10.000 metro). Francois D'Haenek (Lille, Frantzia, 1985) irabazi zuen, hirugarrenez, izugarrizko erakustaldia eman ondoren. Urrian, berriz, AEBetako John Muir Traileko (359 kilometro, +14.000 metro) marka hautsi zuen. Horretarako, 2 egun, 19 ordu eta 26 minutu behar izan zituen.\nKirol arloan, 2017a urte bikaina izan zen Lucas Egibarrentzat (Donostia, 1994), munduko txapeldunorde izatea lortu baitzuen. Arlo pertsonalean, ordea, ahazteko moduko urtea izan zuen, Israel Planas entrenatzailea hil baitzen, Egibarrek Munduko Kopako bigarren postua lortu eta hurrengo egunean. Orain, berriro ere, denboraldi bete-betean dago Egibar. Helburu bakarra du buruan: otsailaren 9tik 25era jokatuko diren Hego Koreako Neguko Olinpiar Jokoak.\nEkainaren 3an eskaladako historian sartu zen Alex Honnold (AEB, 1985). Yosemiteko Kapitaina pareta bertikala (884 metro, 7c+ zailtasuna) igotzea lortu zuen, inongo asegururik gabe. Bigarren saialdia zuen amerikarrak. 3 ordu eta 56 minutu behar izan zituen. Askorentzat, historian eskalada librean inoiz egin den lorpenik garrantzitsuena izan da. Honnoldek 2009tik zuen asmoa buruan, baina 2015ean hasi zen serio prestatzen. Hainbat aldiz igo zuen horma, sokekin, lotuta. Gogoan gorde zuen zulo bakoitza, helduleku bakoitza, gorputzaren postura bakoitza, bakarrik eta lotu gabe igotzean ezin baita hutsik egin. «Eskalatzaileak ez direnei erokeria iruditu dakieke», esan zuen, «baina hogei urte daramatzat eskalatzen, eta sei edo zazpi proiektu honetan, beraz, ez naiz bat-batean halako erokeria bat egitea erabaki duen mutil zoro bat, urteetako ahalegina dago atzean».\nUztailean, Andorran jokatu ziren mendi lasterketetako munduko txapelketetan, Irati Zubizarreta (Beasain, Gipuzkoa, 1998) korrikalari gaztea izan zen protagonista nagusietako bat. Lehenik, kilometro bertikalean hirugarren postua lortu zuen, eta handik bi egunera, 15 kilometroko lasterketan lortutako garaipenarekin, munduko txapeldun bihurtu zen Zubizarreta, 19 urtez azpiko kategorian.\nMendiko lasterketetan eta mendiko eskian munduko txapeldun izandako Kilian Jornetek (Lleida, Herrialde Katalanak, 1987), Everesteko gailurra zuen begiz jota 2017ko denboraldirako. Horretarako, aurretik, Cho Oyu (8.188 metro) mendia igo zuen girora egokitzeko fasean. Gerora etorri ziren Everestera eginiko bi igoerak, biak ere sei eguneko tartearekin. Uztailean, laugarren aldiz irabazi zuen AEBetan jokatzen den Hardrock lasterketa (170 kilometro), 150 kilometroan sorbalda lokatuta eraman eta gero.\nBi ziren 2017rako erronka nagusiak Iker Karrerarentzat (Amezketa, Gipuzkoa, 1974), biak ere AEBetan. Lehenengoan, Hardrock lasterketan, ez zuen bere onena ematerik izan, urdaileko arazo batzuk medio. Bigarrengoan, berriz, handik hiru astera, Coloradon ezarrita zegoen Nolan's 14th-eko marka apurtzea lortu zuen amezketarrak. Ez zen nolanahiko marka Nolan's-ekoa (4.000 metroko hamalau mendi, 167 kilometro). 47 ordu eta 40 minutuko denborarekin, sei ordutan hobetu zuen aurrekoa, eta Karrerak pena ere bazuen, denbora hori hobetu zezakeelako: galdu egin zen, eta laguntzaileen laguntzarik jaso gabe egin zituen hainbat kilometro.\nGaztea da, oso, baina eskarmentua du eskaladako txapelketetan Mikel Linazisorok (Bergara, Gipuzkoa, 2000). Ekainean, Euskal Herriko Boulder Txapelketa jokatu zen Iruñean, BiHatz eskalada gunean. Nagusitasunez irabazi zuen txapelketa, Mendieta eta Espartaren aurretik. Buenos Airesen (Argentina) jokatuko den 2018ko gazteen olinpiar jokoetarako sailkatzea lortu du bergararrak, baina Linazisororen hurrengo jomugak badu data eta izena: 2020ko Tokioko Olinpiar Jokoak.\nUrteko mendi korrikalaria izan da Maite Maiora (Mendaro, Gipuzkoa, 1980). Bere bizitzako ametsa bete zuen maiatzean Zegama-Aizkorri irabazi eta gero. Aurretik garaipen handiak lortuak zituen arren, han lortutakoak munduko onenen pare jarri zuen. Etxeko garaipen kutunaz gain, beste hamar garaipen ere lortu ditu, eta Munduko Kopako txapeldun izan da bi diziplinatan. Ultra distantzian, aipatzekoa da Mont Blanceko Ultratraileko CCC lasterketan (100 kilometro, +6.100 metro) lorturiko bigarren postua eta Ultra Pirineuko garaipena, Nuria Picasen aurretik.\nNuria Picasek (Manresa, Herrialde Katalanak, 1976) iaz irabazi zuen lehen aldiz Mont Blanceko Ultratraila. Lasterketa osoan lehen postuan joan zen, abantaila handiarekin, eta kontrolpean izan zuen, baina azken kilometroetan asko gerturatu zitzaion azkenean bigarren postuarekin konformatu behar izan zuen Andrea Husser suitzarra. Zoritxarrez, garaipenagatik baino gehiago gogoratu dute gerora hedabide askok helmugan, garaipena ospatzeko estelada erakutsi zuelako.\nBigarren urtez jarraian irabazi du Euskal Herriko mendi duatloiko zirkuitua Zuriñe Frutosek (Artziniega, Araba, 1986). Hamar lasterketatik hamar irabazita izan da txapeldun Frutos. Atzetik Laura Perez eta Nekane Pradera izan ditu, hurrenez hurren. Zirkuitua ez ezik, Euskal Herriko Txapelketa ere bereganatu zuen, Amasan (Gipuzkoa) jokatu zen mendiduatloiean. Aurkaririk ez zuen izan urte osoan arabarrak.\nEuskal Herriko mendi lasterketetan aritutako korrikalariren bat aipatu behar izanez gero, ezin ahaztu Oihana Azkorbebeitia (Abadiño, Bizkaia, 1981). Hamar lasterketa irabazi ditu Euskal Herriko mendietan. Euskal Herritik kanpo ere lasterketa bikainak egin ditu. Bosgarren izan da, esaterako, Munduko Kopan, eta laugarren Europako Txapelketan. Inoizko emaitzarik onenak lortuta bukatu du urtea.\n2010ean jarri zen martxan The Walk On Project egitasmoa. Zortzi etapatan, mila metroko mendi bat igotzen hasi eta zortzi urratsetan zortzimilakoren batera iristea zen asmoa. Azken urratsean, Gasherbrum I eta II-ko gailurren bila irten ziren Alberto Iñurrategi, Juan Vallejo eta Mikel Zabalza. Eguraldiak ez zien aukerarik eskaini, eta amaitutzat eman dute proiektua.\nLehiaketetatik at pasatu du ia urte osoa Nahia Quincocesek (Mendexa, Bizkaia, 1983), 2016an izandako lesio bategatik. Ezin izan zuen ia lasterketarik jokatu, ez mendiko eskian, ezta mendiko lasterketetan ere. Indarberrituta eta arazo guztiak ahaztu nahian ekin nahi dio 2018ari. Hasteko, Espainiako txapelketak izango ditu laster. Aurrerago Munduko Kopan egin nahi du ahalegina.\nBi markak hautsi zituzten garaileek aurten. Gizonezkoetan, Stian Angermund norvegiarrak, 3.45.08ko denbora egin behar izan zuen lasterketa irabazteko. Emakumezkoetan, Maite Maiora euskaldunak 4.34.27 egin zuen.\nAskorentzat munduko alpinistarik onena zen Ueli Steck (Suitza, 1976-Nepal, 2017). Nuptse mendian galdu zuen bizia. Everest mendia igo aurreko girora egokitzeko lanetan zebilela izan zuen erorikoaren ondorioz hil zen lokomotora suitzarra. Azkartasuna eta zuhurtasuna ziren haren ikurrak mendian, bai Alpeetan eta bai Himalaian.\nAlex Txikon alpinistak (Lemoa, Bizkaia, 1981) bigarren urtez egingo du saialdia neguan oxigenorik gabe Everest mendia igotzen. Iaz ezin izan zen gailurrera iritsi, Carlos Rubio madrildarra lagun zuela. Aurten, lagun zahar bat izango du sokalagun: Muhammad Ali Sadpara (Skardu, Pakistan, 1977). Harekin igo zuen Nanga Parbat neguan, 2015ean.\nOtsailaren ondarrean Bilbo-Gasteiz lasterketarekin hasi, eta urriaren lehen asteburuan Donostia eta Bilbo batuz amaitu zen ultra distantziako zirkuitua. 1953an Shebe Peña mendizale tolosarrak osatu zuen ibilbideak lasterketa kutsua hartu zuen 2017an. Euskal Herriko lau hiriburu batzea zen xedea. Guztira 500 kilometro eta 25.000 metroko desnibel positiboa, lau lasterketatan banatuta. Azken garaileak Silvia Trigueros abadiñarra eta Carlos Garcia irundarra izan ziren.\nIñurrategik, Vallejok eta Zabalzak egindako erreskatearengatik ez balitz, inor gutxik ezagutuko zuen Valerio Annovazzi alpinista (Italia, 1958). Gasherbrum II mendia igo eta gutxira, ondoezak jota atseden hartzen geratu zen, bakarrik. Ordu batzuetara etortzen ez zela ikusita, hirukote euskalduna haren bila abiatu zen, eta behera jaitsi zuten. Lau egun igaro zituen 7.000 metrora.\nPoloniarrak mendiko neguko espedizioen sustatzaile handienak izan dira historian. Horien artean, izen bat: Krzysztof Wielicki (Polonia, 1950). Hura izan zen Everest neguan igotzen lehena, Leszek Cichy lagunarekin batera. Orain, beste erronka bateko buru izendatu dute. K2 mendia (8.611 metro) igotzeko saialdia egingo dute poloniarrek, inork igo gabe dagoen bakarra. Haiekin batera joango da Denis Urubko alpinista kazakhstandarra.\nXABIER URRATE ETA MIKEL DIEZ\nJoxe Takolo bekak baditu 2017ko irabazleak: Xabier Urrate (Urretxu, Gipuzkoa, 1965) eta Mikel Diez (Zumarraga, Gipuzkoa, 1981). Udan, Kaxmirko Nun mendi ezezagunera (7.135 metro) egindako espedizioa saritu zuten Azpeitiko Udalak, Lagun Onak mendi taldeak eta GMFk.\nUrteroko ekitaldia da mendiko eskian ibiltzen diren euskaldunentzat. Gizonezkoetan Loc Thevin eta Wilfrid Jumere frantziarrek osatutako bikotea izan zen garaile. Emakumezkoetan, berriz, Lula Martinez andaluziarra eta Ares Izard kataluniarra. 2018an berriz ere Grand Course zirkuituan izango da,\nEuskal eskalatzaileen artean Itziar Zabala (Dima, Bizkaia, 1994) izan da 2017ko albisterik onena. Espainiako Kopa eta txapelketa irabaztea lortu zuen. Bi urtean eskalada albora utzita izan zuen arren, hiru urte badaramatza jada Gianni Faggianaren gidaritzapean emaitza bikainak lortuz. Eskaladaren aldeko apustua egin nahi du aurten, eta Linazisororen antzera, 2020ko Olinpiar Jokoekin amets egiten du.


Audressenh - Wikipedia, entziklopedia askea.\nCanton of Castillon-en-Couserans (en)\n42° 55′ 43″ N, 1° 01′ 25″ E / 42.9286°N,1.0236°E / 42.9286; 1.0236Koordenatuak: 42° 55′ 43″ N, 1° 01′ 25″ E / 42.9286°N,1.0236°E / 42.9286; 1.0236\nArgein, Arrout, Les Bordes-sur-Lez, Castillon-en-Couserans, Cescau, Salsein eta Sor\n61 (%42.7) 78 (%54.5)\nAudressenh (okzitanieraz Audressenh, frantsesez eta ofizialki: Audressein) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 126 biztanle zituen.\n2007an Audressein udalerrian erroldatutako biztanleak 119 ziren. Familiak 52 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 8 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 118 etxebizitza zeuden, 54 familiaren etxebizitza nagusia ziren, 58 bigarren erresidentzia ziren eta 7 hutsik zeuden. 116 etxeak ziren eta 1apartamentu bat zen. 54 etxebizitza nagusietatik 46 bere jabearen bizilekua ziren, 7 alokairuan okupaturik zeuden eta 1 doan lagata zegoen; 3 etxek bi gela zituzten, 11 etxek hiru zituzten, 21 etxek lau zituzten eta 19 etxek bost zituzten. 38 etxek euren parking plaza propioa zuten azpian. 23 etxetan ibilgailu bat zegoen eta 24 etxetan bat baino gehiago zituzten.\nAudressein udalerriko biztanleria-piramidea 2009an .\n2007an lan egiteko adina zuten pertsonak 64 ziren, horien artean 45 aktiboak ziren eta 19 inaktiboak ziren. 45 pertsona aktiboetatik 41 lanean zeuden (22 gizon eta 19 emakume) eta 4 langabezian zeuden (3 gizon eta 1 emakume). 19 pertsona inaktiboetatik 10 erretiraturik zeuden, 3 ikasten zeuden eta 6 "bestelako inaktibo" gisa sailkaturik zeuden.\n2009an Audressein udalerrian 54 unitate fiskal zeuden, 114 pertsonek osaturik. Pertsona bakoitzeko diru-sarrera fiskalaren mediana urteko 14.480 euro zen.\n2007an zeuden 4 komertzioetatik, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Audressein udalerrian 6 nekazaritza-ustiategi zeuden.\nCescau (1,3 km)\nCastillon-en-Couserans (1,3 km)\nSor (1,4 km)\nArrout (1,8 km)\nArgein (2,5 km)\nSalsein (2,9 km)\nLes Bordes-sur-Lez (3,0 km)\nEngomer (3,6 km)\nVilleneuve (3,6 km)\nArrien-en-Bethmale (3,9 km)\nOrriaren azken aldaketa: 13 otsaila 2021, 09:07.


Euskarazko Wikipediaren elikatze masiboaren proiektua aurkeztu dute Kabi@n - Kultura - Berria\nEuskarazko Wikipediaren elikatze masiboaren proiektua aurkeztu dute Kabi@n\nIkastetxeetako ikasleen lana sareko entziklopedia elikatzeko baliatzea da asmoa, Maite Goñik azaldu duenez.\nEuskarazko wikipedia elikatzeko egitasmoa. / Luis Jauregialtzo/ARP\nMaite Goñi irakasle eta blogariak euskarazko Wikipediaren elikatze masiborako proiektuaren berri eman du gaur Durangoko Azokako Kabi@ gunean. Ikasleek irakaskuntzan egindako lanak euskarazko wikipedia elikatzeko baliatzea da proiektuaren funtsa, bi aldetatik onuragarri izan daitekeelakoan: batetik, euskarazko wikipedia indartzeko eta, horrekin batera, euskararen erabilera ikasketetan eta sarean; bestetik, ikasleak ere motiba daitezen, ikusirik egiten duten lana baliagarria dela, eskolarako erabilera akademikotik harago, gizartearentzat.\nEuskarazko Wikipedia duela 11 urte jarri zen abian, 2001eko abenduan, eta 147.000 artikulu ditu gaur egun, Unai Fernandez de Betoñok, Euskarazko Wikipediaren adiministratzaileetako batek, adierazi duenez. Kopuru hori oso altutzat jo daiteke, euskarak duen hiztun kopuruarekin alderatuz gero. Adibidez, ingelesezkoak lau milioi artikulu ditu, baina aintzat hartu behar da ingeles hiztunak 600 milioi direla. Beraz, Fernandez de Betoñok azaldu duenez, euskarak 700.000 inguru hiztun dituenez, Euskarazko Wikipediak bost hiztuneko artikulu bat du; ingelesezkoak, aldiz, 146 hiztuneko artikulu bat. Gaztelaniazko Wikipediak, berriz, 500 hiztuneko artikulu bat du. “Beraz, ehun bider langileagoak gara”, komentatu du, txantxetan, Fernandez de Betoñok.\nUrtetik urtera gorakada handia izaten du Euskarazko Wikipediaren artikuluen kopuruak. Ingelesezkoa, aldiz, “beste fase batean” dago, Fernandez de Betoñok azaldu duenez. “Artikulu kopuru handia dute dagoeneko, eta orain lan gehiago egiten dute artikuluak sakontzen artikulu berriak gehitzen baino. Gu oraindik ez gara fase horetara iritsi, baina iritsiko garela espero dut”.


Fruitu lehortu - Wikipedia, entziklopedia askea.\nFruitu lehortua ur gehiena kendu zaion fruitua da. Ura era naturalean kentzen ahal zaio, eguzkitan jarrita, edo era artifizialean, lehorgailuen bidez. Prozesu honen helburuak bi dira: denbora luzean kontserbatzea eta fruituen zaporea indartzea.\nFruituak kontserbatzeko teknika hau Mesopotamian hasi zen erabiltzen, K.a. 4. milurtekoan. Gaur egun oso hedaturik dago. Fruitu lehortu ohikoenak mahaspasak, datilak, aranpasak eta piku, albertxiko, mertxika, sagar eta udare idorrak dira. Lehortzeko modu tradizionalak eguzkitan jartzea edo haize beroko tunelak erabiltzea dira. Beste batzuei, hala nola ahabia, gerezi, marrubi eta mangoari, edulkoratzailea gehitzen zaie lehortu baino lehen. Fruitu lehortu bezala saltzen diren papaiak eta ananak, egiaz fruitu azukreztatuak dira.


Epeak eta ordutegia – VIRGEN BLANCA Ikastetxe Publikoa\n2020/2021 ikasturterako CPEIP Virgen Blanca HLHIP Ikastetxe Publikoan matrikula egiteko jarraibideak Hezkuntza Departamentuak dagoeneko argitaratu ditu. Onartze-prozesuaren epe guztien laburpena aurkezten dizuegu orri honetan, baita izen-ematea burutzeko aurkeztu beharreko dokumentazioa ere.\nAURREMATRIKULA EGITEKO EPEAK ETA ORDUTEGIAK\nOrdutegia: 9:00-14:00 eta 15:00-16:30 (otsailaren 7an 14:00etan bukatuko da)\nNon: Idazkaritza Bulegoan (ikastetxeko lehenengo solairuan, 2. bulegoan)\nZerrendak eskolako atezaintzan dagoen beira-arasetan soilik argiaratuko dira eta ezin izango da argazkirik atera (Datuak babesteko legearen arabera).\nFamiliekin bilera: irailean.\nInformazio gehiago nahi izanez gero, uzten dizuegu Hezkuntza Sailak argitaratu duen link -a prozesu honen egutegi osoarekin.


Zura (musika taldea) - Wikipedia, entziklopedia askea.\nZura (musika taldea)\nRock, Pop, Bossa Nova\nZura Gipuzkoako Bidasoaldeko (Hondarribia eta Irun) musika talde bat da, 2005ean sortua. Xabi Strubellek bultzaturiko proiektua da. Urte hartakoa da Ilargi handi zauri zarae, Lorca eta Lauaxetaren poemak biltzen dituen diskoa, Metak diskoetxeak ateratakoa. Diego Garcia bateria lagun duela, taldetxo bat bildu zen diskoa zuzenekoan jotzeko. 2005 eta 2006. urteen artean hamaika kontzertu eman ondoren, Zurak isilaldi bat izan zuen hurrengo urteetan, eta 2008an itzuli ziren lanera, berriz ere Xabi Strubellek sortutako kantu batzuei itxura emateko.\nGeroztik Zurak talde itxura hartu du, eta Xabi Strubellek (kitarra eta ahotsa), Nerea Olaxak (ahots nagusia), Eñaut Balentziagak (bateria), eta Hans Dieckmannek osatzen dute.\n2008ko udazkenean Kiribil diskoa kaleratu zuten, taldearen bigarren diskoa da, euskaraz egindako bossa nova estiloko diskoa, hain zuzen ere. Hainbat iturritatik edan duen bossa nova berritzailea da: rocka eta funkaren tradizioak brasildar samba eta bossarekin nahasita ageri dira. Oro har, harmoniak eta erritmoak brasildar kutsukoak dira, eta euskara da hizkuntza nagusi. Zuzenekoan, ikuspuntu berritzaile batetik landutako bossa nova darie, indartsua baina goxotasunez egina.\nXabi Strubell: Dut, Anari eta Zura taldeetan aritu da.\nNerea Olaxa: Kabul eta Zura taldeetan aritu da.\nEñaut Balentziaga: Kabul eta Zura taldeetan aritu da.\nHans Dieckmann: Zura du lehen proiektu musikala.\nIlargi handi zauri zarae (2005, Metak).\nKiribil (2008, Gor diskak).\nZURA taldearen bloga.\nZURA myspace webgunean.\nMetak diskoetxearen webgunea\nIrungo musika taldeak\nOrriaren azken aldaketa: 15 abendua 2019, 00:14.


PAG 4/7 - TOTAL 75 Jabetzak\napartamentua - Jesús Pobre (Pueblo) , Eraikitako azalera 121m2, 4 Gelak, 2 bainugelak, igerilekua, Urbanizazioa.\nduplex-a atico-a - El Verger (Vistas a la montaña) , Eraikitako azalera 94m2, 116m2, 2 Gelak, 2...\n233.310€ - 5%\nMerkataritza-lokala - Denia (LES MARINES) , Eraikitako azalera 160m2.\n350.000€ - 31%\natico-a - Denia (Km 5) , Eraikitako azalera 110m2, 2 Gelak, 2 bainugelak, Igogailua, igerilekua, Urbanizazioa.\ntxaleta - Gandia (Marxuquera) , Eraikitako azalera 309m2, 736m2, 4 Gelak, 4 bainugelak, igerilekua,...\ntxaleta - Denia (Tossal Gros) , Eraikitako azalera 168m2, 154m2, 21m2, 2 Gelak, 2...\ntxaleta - Els Poblets (Poblets, Els) , Eraikitako azalera 124m2, 343m2, 3 Gelak, 2 bainugelak, Itsasora...\ntxaleta - Els Poblets , Eraikitako azalera 124m2, 358m2, 3 Gelak, 2 bainugelak, Itsasora distantzia 1.5...\nNegozioa - Denia (Centro) , Eraikitako azalera 289m2.\n- Benidoleig (Campo) , Eraikitako azalera 346m2.\napartamentua - Denia (Las marinas) , Eraikitako azalera 179m2, 3 Gelak, 2 bainugelak, Igogailua, igerilekua,...\netxea - Denia , Eraikitako azalera 325m2, 525m2, 30m2, 5 Gelak, 3 bainugelak, igerilekua,...\n550.000€ - 9%


Esteribar | Idoi\nIruñetik 14,6 km-ra dago Idoi, eta Arga ibaiaren eskuinaldean dago. Iparraldean eta ekialdean mugakide dauka Sarasibar, hegoaldean Gendulain eta Zuriain eta ekialdean Larrasoaña eta Akerreta. 2020an, 10 biztanle zituen.\n1057an jada dokumentatuta ageri da, "Idoya" goitizen lokatibo gisa, eta 1268ko "Berramarren Liburuan" ageri da jendearen bizileku gisa. XIV. eta XV. mendeetan jenderik gabe geratu zen.\n1835-1845eko udal-erreformara arte, Esteribarko diputatuak eta etxeen artean txandaka hautatu ohi zuten erregidoreak gobernatzen (1802an lau etxe eta hondatutako beste bat ziren orotara). 1847an, Idoiko haurrak Larrasoañako eskolara joaten ziren. Ferrei esker egiten ahal zen bertaraino bidea, eta bailarako postari lanak egiten zituen “valijero” delakoak ekartzen zuen posta herriraino.\nBaserriaren artean etxetzar bat nabarmentzen da. Haren atea inskripzioaz apainduta dago eta neurri figuratibo handiak ditu, 1757koa.\nIdoiko San Migel eliza , ziuraski, Erdi Aroko eraikina da, gerora aldatua. Oinplanoa habearte xume angeluzuzenekoa du, estalki lau modernokoa, eta koruaren ahoan zirkuluerdiko arku fajoi bat dago mentsuletan bermatuta. Jatorrizko egiturari kanoi-gangaz estalitako nitxo angeluzuzen bat dagokio. Korua habearen oinaldean dago, egurrezko habe baten gainean. Sakristia burualdearen ondoan dago, epistolaren aldean.\nErretaula nagusia XVII. mendekoa da, baina XIX. mendeko garai neoklasikoan aldatu egin zuten. Erretaularen buru, San Migelen tailu barroko bat dago. Erretaularen ondoan gurtzen den Haurra duen Birjina eseria XIII. mendearen amaierakoa edo XIV. mendearen hasierakoa da, eta birpinteak desitxuratzen du. Korupean Erdi Aroko bataiarri bat dago, eta sakristiak XVII. mendeko Kristo Gurutziltzatu barrokoa eta 1817ko zilarrezko kaliza ditu.\nKanpoaldean, elizak silueta bitxi bat erakusten du, nabea dorretik luzatuta duena, hau baino askoz baxuagoa. Atea, erdi-puntuko arku batez osatuta dago, ziuraski XVIII. mendekoa. Dorrea, habeartearen oinen gainean altxatzen da.\nIrailaren 29an ospatzen ziren San Migelen omenez.\nOndoko Anue bailaran dagoen Basagaitzeko Ama Birjinaren ermitara. Garai batean maiatzaren 15ean ospatzen zen, San Isidro egunean, eta gaur egun, Santuaren egunaren ondorengo igandean ospatzen da.